open-index/open-wikipedia-markdown huggingface dataset:
中國政黨制白皮書

**中國政黨制白皮書**正式名叫**《中國的政黨制度》白皮書**，係中國國務院新聞部喺2007年11月15號發表嘅一份向國際社會解釋中國政黨制度嘅白皮書。呢份白皮書解釋而家中國共產黨政府點樣形成佢哋嘅政黨制度政策，佢結構係點，同埋有乜內涵同特點。

白皮書指，中國現行一種由中共領導嘅多黨合作政治協商制度，有八個民主黨派參與，仲有中國人民政治協商會議(簡稱政協)呢個組織。

白皮書話呢一套「多黨合作制」唔同西方社會嘅兩黨制或者多黨制，而係「根據中國國情而創立出嚟嘅一種嶄新政黨制度形式同民主實現方式。」執政黨同參政黨「抱住同一個理想、同一個目標，一齊達成。」

## 註解

*中國嘅8個民主黨派分別係中國民主建國會、中國民主促進會、中國致公黨、中國農工民主黨、中國民主同盟、中國國民黨革命委員會、九三學社、台灣民主自治同盟。

## 參考
洪水橋站

**洪水橋站**（；）係港鐵車站，代號380，屬單程車票第4收費區（上行方向係首個單程車票第4收費區嘅車站）。個站服務洪水橋同埋周邊地區居民。

## 車站結構

### 車站周邊
* 洪水橋巴士站（「洪水橋站」）
* 洪水橋（洪元路）巴士總站
* 柏雨花園
* 麗珊園
* 錦珊園
* 翠珊園
* 雅珊園
* 香港賽馬會洪水橋場外投注站
* 麗虹花園
* 天主教崇德英文書院
* 嗇色園主辦可道中學
* 洪天路緊急月台
* 洪福邨

### 鄰接車站

## 接駁交通
### 巴士
*港鐵巴士
** K75P - 洪水橋 ↔ 天瑞邨（循環線）
** K75A - 洪水橋↔ 天水圍站（循環線）

*九龍巴士
** 68A - 朗屏邨 ↔ 青衣站
** 68X - 洪水橋（洪福邨）↔ 旺角（柏景灣）
** 258P - 洪水橋（洪福邨）↔ 藍田站
** 261P - 屯門（兆康苑）↔ 上水
** 268X - 洪水橋（洪福邨）↔ 佐敦（西九龍站）
** 276P - 天水圍站 ↔ 上水
** 960A - 中環 → 洪水橋
** 960P - 洪水橋 → 灣仔碼頭

### 小巴
*紅色小巴
** 元朗 ↔ 佐敦道

*綠色小巴
** 608S - 元朗 ↔ 尖東

## 上一站‧下一站

類:洪水橋
袁世凱

**袁世凱**（），字**慰亭**，號**容庵**，係晚清至中華民國初期嘅軍事家、政治人、改革家、中華民國第一任大總统、北洋政府第一位國家元首、中華帝國皇帝，河南項城出世。

佢喺武昌起義之後做清政府嘅內閣總理大臣，迫大清最後一位皇帝溥儀退位，之後袁世凱做咗中華民國臨時大總統同大總統。佢喺1915年12月宣佈喺1916年元旦登基做中華帝國皇帝，改元洪憲。蔡鍔等人喺1915年12月響雲南起兵反袁，之後貴州、廣西都加入反袁行列，連本來係自己人嘅段祺瑞、馮國璋都唔支持袁世凱做皇帝，袁世凱被迫喺1916年3月宣佈撤銷帝制，之後羞憤而死。

## 生平
袁世凱喺1859年響河南省項城出世，後生嗰時曾經考過科舉，但係落第，之後佢參軍，曾經參與過壬午兵變、甲午戰爭等等嘅戰事，獲得李鴻章賞識，之後主力負責訓練軍隊。

1900年袁世凱做山東巡撫。李鴻章過身之後，袁世凱做直隸總督、北洋大臣。佢主張廢除科舉、成立新軍隊、起學校、起工廠等等，而中國第一支警察隊伍，亦係喺袁世凱督導之下成立。1908年清德宗光緒帝同慈禧太后過身，溥儀做咗皇帝，由醇親王攝政。醇親王一向同袁世凱有牙齒印，袁世凱先至返番河南個老家。

1911年辛亥革命爆發，袁世凱乘機上位，做埋內閣總理大臣。佢後來代表清朝同孫中山講和，最後又係佢喺1912年迫溥儀退位。袁世凱無耐重做埋中華民國臨時大總統。1913年發生二次革命，好快就畀袁世凱平息咗。跟住佢迫國會選佢做正式大總統。之後佢解散咗國會，修改大總統選舉法，畀佢可以無限期連任大總統。但係佢仲想做埋皇帝，於是搞帝制運動，喺1915年12月宣佈喺1916年元旦登基做中華帝國皇帝，改元洪憲。佢做咗83日皇帝後，喺1916年3月22號響各方壓力底下撤銷帝制。袁世凱仲想繼續做大總統，但係各方要求佢退位嘅壓力持續。袁世凱喺1916年6月6號病死，之後由副總統黎元洪繼任大總統。

## 評論
傳統上中國人都對袁世凱冇咩好感，尤其係佢自立為皇帝，就係俾中國人閙得最犀利嘅地方。之但係佢主張廢除科舉、成立新軍隊、起學校、起工廠，重組織咗中國第一支警察隊，亦都反映出袁世凱好有見識，才幹超卓。

## 參考

## 出面網頁

* 袁世凱
積極唔干預

**積極唔干預**（英文：**positive non-interventionism**），書面語叫**積極不干預**，係前香港財政司夏鼎基響1980年首先提出嘅術語，用嚟概括香港政府嗰時嘅「細政府、大市場」嘅經濟政策。

積極唔干預嘅政策，被一啲學者（例如佛利民）睇成香港自由經濟搞得成功嘅重要因素。

## 學術界觀點
香港經濟學者陳坤耀認為，積極唔干預嘅正確理解係「積極性」嘅唔干預。積極唔干預，意味基本上係要干預嘅；如果唔干預，就要有正面而積極性嘅效果。佢重指出，「港英年代嘅經濟哲學就係，最大嘅支持，最小嘅干預。（maximum support，minimum intervention）」

## 參考


## 睇埋
*自由放任
義律

**義律**（，，），或者**二律**，係英國皇家海軍軍官、外交人員兼殖民官。喺鴉片戰爭前後，佢係英國喺大清嘅全權大臣，令到大清割讓香港畀英國。

## 出面網頁
洗黑錢

**洗黑錢**係指將犯法攞番嚟嘅錢（**黑錢**），用啲方法將佢變成睇落合法嘅錢。其他中文地區通常會就咁叫**洗錢**，但廣東話「洗錢」同「使錢」（用錢）同音，所以都係叫番全名。而且「洗黑錢」個「洗」亦都同「使錢」個「使」無關，只係因為最早期有罪犯用洗衫鋪掩飾，將黑錢當做鋪頭合法收入，所以就叫做「洗黑錢」。
## 睼
*蔡天鳳案嘅疑點傍爭議
卡里拉斯

**卡里拉斯**（，原名，）係一個西班牙男高音，係同時代世界受歡迎抒情男高音之一。佢出名音色優美，句法準確。1987年佢事業最高峰期突然發現有骨癌，醫咗一年喺1988年終於好返復出，重喺同年9月喺維也納國家劇院舉行音樂會，盛況空前。

## 參考
田徑

**田徑**或者講**田徑運動**，即係話「徑賽」、「田賽」同「全能比賽」夾埋晒嘅叫法。

「田賽」即係話以高度同距離長度計算成績嘅跳躍、投擲項目。「徑賽」就即係以時間計算成績嘅競走同跑嘅項目。需包晒兩樣嘢嘅項目，就屬於「全能比賽」，例如話「十項全能」。

田徑喺公元前776年古希臘第一屆古代奧運會就已經係比賽項目，1896年奧林匹克運動會入面，田徑嘅走、跑、跳躍、投擲呢啲都係主要競技項目，1900年奧林匹克運動會就第一次加埋女子比賽。

## 項目
* 田賽分為跳躍、投擲兩類項目
** 跳躍：包括跳高、撐竿跳高、跳遠、三級跳；
** 投擲：包括推鉛球、擲鐵餅、擲壘球、標槍。
* 徑賽，分為短跑、中跑、長跑、接力、跨欄和障礙賽；
* 公路跑：一定要喺公路度跑，有唔同距離嘅公路賽同公路接力賽，包括半馬拉松、馬拉松咁；
* 競走：可以喺運動場入面或者出面進行；
* 越野跑，一定要喺原野、草地呢類自然環境度進行。

## 奧運項目
喺2020年夏季奧林匹克運動會入面，田徑有48個項目，其中男子組有24項，女子組就有23項，男女混合只得1項。

* 男子：100米、200米、400米、800米、1500米、5000米、10000米、馬拉松、3000米障礙賽、110米跨欄、400米跨欄、跳高、撐竿跳、跳遠、三級跳、推鉛球、擲鐵餅、鏈球、標槍、十項全能、20公里競走、50公里競走、4×100米接力跑、4×400米接力跑；
* 女子：100米、200米、400米、800米、1500米、5000米、10000米、馬拉松、3000米障礙賽、100米跨欄、400米跨欄、跳高、撐竿跳、跳遠、三級跳、推鉛球、擲鐵餅、鏈球、標槍、七項全能、20公里競走、4×100米接力跑、4×400米接力跑。
* 男女混合：4×400米接力跑。

## 世界主要田徑賽事
* 奧林匹克運動會
* 世界田徑錦標賽
* 鑽石田徑聯賽

## 世界主要田徑協會組織機構
* 國際田徑聯合會（IAAF）

## 連出去
* 國際田徑總會官方網頁
* 歐洲田徑總會官方網頁
* World Masters Athletics Rankings engl.
* Athletics News and Video
USB

**USB**（）係連接外面設備嘅一個插口、匯流排嘅標準。電腦上成日用，接滑鼠、鍵盤、遊戲桿、掃描器、數位相機、印表機、硬碟，用途多多。最初由英特爾同微軟發起，最大特點係熱插拔（Hot plug），即係唔使閂機可以掹，同埋即插即用（Plug&Play，PnP）。2008年為止，全世界有成廿億個用 USB 嘅機。

## 攷

## 拎
* USB Promoter Group - Mission Statement at USB.org。
蕭璟

**蕭璟**（）係中國大清嗰時嘅武官，本籍四川。乾隆十二年，即係1747年，佢奉旨調任去台灣，接任陳汝鍵做臺灣鎮總兵。
基化厘

**基化厘**（Charles Saint George Cleverly； ），又叫**急庇利**，近譯**卡拉弗利**，係香港第二任量地官（Surveyor General，即係家下測量總署嘅署長），喺經歴司麥之下，佢多次負責香港公共建築，重有城市規劃同埋賣地。

其中一樣出名嘅建築，就係香港督憲府（家下叫香港禮賓府）。1851年10月，佢開始負責呢間屋，但係起得好慢，到1855年10月先完工，用咗1萬4940英鎊 。

香港官報，即今日香港憲報裏面，佢署名 **CHARLES <small>ST. GEO.</small> CLEVERLY**，唐字寫做基化厘。1854年8月24號（甲寅年七月三十），佢代經歴司賣羣帶路西便啲地，孖剌煤倉到水師粮倉嘅地畀人起屋。之後重幾次拍賣 。

上環嘅急庇利街（Cleverly Street）就係用佢名來命名 。

## 家底
基化厘喺愛爾蘭County Cork嘅Kiilworth出世，不過相信佢唔係愛爾蘭本地人，因為佢遺囑有講佢祖籍英格蘭Middlesex裏面 South Kensington嘅Collingham Place 。

基化厘係William Cleverly嘅孫。William Cleverly喺英國倫敦有自己船廠，同東印度公司整大船 。基化厘有個兄弟叫Osmund Cleverly，都係喺香港做嘢 。

基化厘有個仔叫 Osmund Somers Cleverly，係英國首相祕書，另一個仔 Peter Cleverly，係建築師 。

基化厘喺英格蘭死，死嗰陣喺 Worcester，Upton On Severn 嘅 Manley Castle 。
## 註
急庇利街

**急庇利街**（**Cleverly Street**）係香港嘅香港島上環嘅一條街，近香港電車上環總站，全長只有400米，南北向，全條路都喺填地之上，由南面皇后大道中起，穿過蘇杭街、畢街、文咸東街、永樂街、德輔道中，最後止於干諾道中。沿街都係6層高嘅唐樓為主，中段東轉入永樂街，去到禧利街就係港鐵港島綫上環站入口。

香港電車有一段仔經急庇利街。上環總站喺德輔道中，摩利臣街同急庇利街之間。因為德輔道去到摩利臣街已經到尾，所以德輔道去干諾道嘅車就要先轉入摩利臣街，而干諾道去德輔道就入急庇利街，條軌就打咗個圈咁。

急庇利街最出名係找換店，總共有七間。嗰處都有海味舖。

急庇利街個名係第二任量地官基化厘（又譯急庇利）來。
杜明高

**杜明高**（，原名，）係一個西班牙男高音，馬德里出世，1950年同屋企人移咗民去墨西哥。喺全世界好多劇院表演過，所以有個外號叫「世上最忙男高音」，亦反映咗佢喺音樂界嘅國際地位。

杜明高嗓音寬闊、有力，同音樂感強。佢擅長戲劇抒情角色，特別係一啲戲劇性、悲劇性強嘅角色，好似奧賽羅、拉達梅斯等。佢間唔中又都會唱吓男中音嘅曲目。

1996年開始，杜明高做美國華盛頓國家歌劇團（Washington National Opera）嘅總監（*general director*）。2000年開始，杜明高做埋洛杉磯歌劇團嘅總監http://www.britannica.com/eb/article-9030872/Placido-Domingo。

## 參考
洗錢

**洗錢**，係同錢有關，可以指：

*洗黑錢，同犯罪來嘅錢有關；
*使錢，誤寫做洗錢。
刺馬案

**刺馬案**即係喺大清同治九年（1870年）兩江總督馬新眙俾張文祥刺殺嗰單案。由於馬新眙係時任總督，而且係大庭廣眾俾人刺殺，所以震驚朝野。奇就奇在張文祥當眾殺官，而且企定定畀人拉，重大大聲話自己就係凶手，單案竟然審咗成年都無結案，結果搞到全國民間傳聞四起，人人都好關注；後人將呢單嘢列入清末四大奇案。後來重有好多編戲劇講呢單嘢。

## 事件來由
話說同治九年七月廿六（1870年8月22號），兩江總督馬新貽去到督署西邊嘅校場閱射，即係睇士兵射箭，喺嗰陣時係喺江寧一年一度嘅盛典，好多平民都會去睇。馬新貽閱完兵回衙嗰陣，人群入面突然有個人衝出嚟，拎支匕首插落馬新貽心口。

啲官差立即捉實個刺客，但係個刺客啖啖定企喺度，重用北方口音大大聲講：「刺客就係我張汶詳。養兵千日，用在一朝。大丈夫一人做事一人當。」之後向天狂笑，就俾官差拉咗。

馬新貽俾張汶詳吉咗一嘢之後，因為傷勢太重第二日就死咗。

## 文藝作品
* 《投名狀》
* 《刺馬 (電影)》

## 參考

## 拎
*張文祥刺馬案
*

類:1870年
類:謀殺案
楊乃武與小白菜

**楊乃武與小白菜**係喺清朝同治、光緒年間發生喺浙江省一單案。小白菜（原名畢生姑）畀人懷疑通姦殺夫，實際上佢老公只係病死，但係縣令劉錫彤就屈佢同楊乃武通姦謀殺，重施酷刑逼供，屈打成招。之後佢哋係咁上訴，加上朝廷內部又咁啱有啲政治鬥爭，最後終於拎返個公道。

呢單嘢涉及嗰陣社會好多複雜背景，而且案情反覆，所以喺民間流傳，重列入清末四大奇案。

## 參考

## 拎
*驚動西太后：清末奇案之楊乃武與小白菜解密
食水

**食水**係具有一定品質監控，可以飲或者可以用而唔會造成立即或長期性危害嘅水。

食水包括乾淨嘅天然泉水、井水、河水同湖水，亦包括經過處理嘅礦泉水、純淨水等，其他食水來源仲包括水龍頭出嚟嘅自來水，同預先包裝好蒸餾水等。

食水煲滾之後叫做**滾水**，攤凍咗嘅滾水就叫**凍滾水**。
屎窟竉

**屎窟竉**（Yựtyựt：shỉfăt），俗稱**屎眼**，學名**肛門**，係指動物消化道嘅𡰪（duk），係屎嘅出口，佢嘅位置喺屎窟嘅入面。屎眼中間係個竉，由左同右兩邊屎窟肌肉夾住。

## 代名詞
**後庭花**，**菊花**，個比喻出自中國文學，作品有如《金瓶梅》：「西門慶對潘金蓮講『你達今日要和你干個*後庭花*，你肯不肯？』潘金蓮一聽，道『你個好沒廉恥的貨...』」。

## 睇埋
*囉柚
*肛交
*屎忽鬼
愛爾瑪詹鎮

**愛爾瑪詹鎮**（**Almazán**）係西班牙中部一座自治鎮，響馬德里南192公里，近索里亞省里昂堡。座鎮人唔多，不過就幾多巴羅克式建築；嘢食亦出名。全鎮165平方公里咁大，2000年時人口有5755。而家個鎮長叫安琪烏蕾達（*Angel Ureta*）。
太原奇案

**太原奇案**係發生喺清末太原一單案，話說喺太原個有錢佬叫張百萬，本來佢個二女玉珠要嫁畀曹文璜，但由於曹文璜家道中落，張百萬就睇唔起佢，於是將個二女許配畀一個姓姚嘅有錢人家，但係玉珠鍾意曹文璜唔鍾意錢，於是同曹文璜私奔，走咗去投靠交城縣令嘅一個舊老友陳砥節，途中去咗間豆腐鋪，豆腐鋪老闆莫老漢同情佢哋，於是就借咗隻毛驢畀佢哋走。

張百萬發現唔見咗個二女，就以為佢去咗大女金珠嗰度，去到金珠屋企，諗住玉珠喱咗喺個衣櫃入面，於是將個衣櫃抬走，但估唔到個衣櫃入面有個和尚，個和尚焗暈咗，張百萬擺烏龍，以為個和尚死咗，於是幫個和尚換咗佢二女啲衫，話係佢個二女病死咗，之後將個和尚放入靈堂。

個和尚後尾醒返，偷偷地走咗，佢又去咗莫老漢間豆腐鋪度，佢喺嗰度換返啲普通衫。原來呢個和尚係個咸濕佬，佢後尾見到靚女於是走去撩，點知個靚女有個老公同佢一齊，佢老公吳屠戶就一時火起將個和尚殺死咗，然後將條屍掟咗落個井入面。

張百萬靈堂走屍，加上和尚命案，一時間傳到人人都知，變到好大件事。陽曲縣令楊重民於是開堂公審，聽到有人話和尚著住件衫原本係豆腐鋪個莫老漢，因為單嘢好轟動，楊重民因為心急結案，求其審一審就話莫老漢係凶手，仲屈打成招，上報咗去刑部就結案。

至於真正個凶手吳屠戶，佢喺殺死個和尚之後，諗住搬去晉祠住，途中喺酒店撞到曹文璜，吳屠戶飲大兩杯，就爆咗佢係殺死個和尚個凶手。

曹文璜返到太原，諗住還返隻驢畀豆腐鋪老闆莫老漢，知道佢畀人告謀殺，佢因為知情，諗住同莫老漢申冤，點知縣令楊重民知道自己判錯案之後，唔衰得，於是屈埋曹文璜係幫凶。

玉珠丫環秀香喺探監嗰陣知道單嘢係點之後，於是佢就趕返去交城搵玉珠，點知咁啱玉珠投靠嗰個陳砥節升咗做山西提刑按察司，於是成單嘢終於真相大白。

呢單嘢曲折離奇，後人將呢單嘢列入清末四大奇案之一。

## 參考

## 拎
*清朝的四大奇案之太原奇案
*满清四大奇案——太原奇案
*太原奇案
武廣客運專綫

係中華人民共和國一條高速鐵路，由武漢去廣州，正線長968公里，連埋廣東、湖南同湖北。

2005年5月條線開始起，至2009年12月通車；由武漢去廣州預計要用4個鐘（原本要10個鐘）。

2007年7月，有傳聞話啲建築材料粉煤灰撈入咗啲假嘢。當局去現場查過，話冇問題。

而家呢條高鐵嘅最高營運速度係350km/h。

## 連埋咩綫
* 廣深港高速鐵路

## 攷
麥 (搞清楚)

**麥**可以解做：

*麥，五穀之一。
*麥 (經歷司)（William Thomas Mercer），1859年到1868年間，係香港經歷司。
*麥氏，唐人姓氏。
麥 (經歷司)

**麥**（，），又譯做**孖沙**，係香港經歷司（Colonial Secretary，相當於家下政務司司長）。佢1859年接替堅做經歷司，做到去1879年由接手。1865年3月15號香港總督羅士敏辭任，麥署任香港總督，到1866年3月11號麥當奴接任為止。

香港政府憲報好多公告都以佢名義出，英文署名 **W. T. MERCER**，唐名麥。

麥係第二任香港總督爹核士（1844年到1848年）嘅姨甥。1844年，佢嚟香港幫爹核士手做佢私家祕書。1846年堅升做經歷司，佢接手警察總長。1854年佢做咗經歷司，去到1867年退休為止，一直都係香港政府行政上嘅阿頭。退休嗰陣先45歲。

上環孖沙街就係佢個名命名。

## 參考

## 相關書本
* 

類:前香港政府官員
孖沙

**孖沙**係唐字。

可以指：
*麥 (經歷司)，香港官員
*孖沙 (南沙)，廣東廣州南沙
*大孖沙，有錢人，投資大戶。
麥

**麥**係五穀之一，佢嘅種籽係人嘅主糧之一。家下麥亦有分小麥、大麥、燕麥等。

麥字，原本亦寫做來字。
Www

**www**可以係指
*萬維網
*www (網絡用語)：一般係有大笑意思，日本同台灣比較常見。
街邊小食

**街邊小食**即條街邊賣嘅食品，唔同國、城市會有唔同特色。

## 英美加
英國、美國、加拿大嘅街頭小食傳統上主要係熱狗。但係有哋地方會有其他嘢，例如多倫多喺韓文區有韓國小食賣。

## 香港
街頭小食係香港飲食文化嘅一部分，例如有魚蛋（咖喱魚蛋）、雞蛋仔、格仔餅、腸粉、碗仔翅、缽仔糕、狗仔粉、涼粉、豬紅、牛雜、馬仔、糖葱餅、糯米糍、豆腐花、龍鬚糖、脆麻花、蛋散、生菜魚肉。大部分小食都係嚟自廣東，但亦有少數嚟自其他地方，例如馬仔係滿洲小食。

喺旺角花園街、油麻地登打士街同佐敦廟街好容易買到魚肉燒賣、潮州粉果、魚蛋、豬皮蘿蔔、牛雜、燒腸、韮菜豬紅、茶葉蛋、滷生腸、滷雞腎、臭豆腐、咖喱魷魚、煎釀三寶、粢飯、油炸雞髀、豉油皇炒麵、炸大腸、車仔麵、碗仔翅、花生醬薄餅、雞蛋仔同缽仔榚等。

## 澳門
澳門仍然保留唔少古老嘅特式小食。其中，有冷糕、豬扒包、麥芽糖、龍鬚糖、香蕉糕、花生糖、豬籠餅、光酥餅、豆沙餅、胡椒餅、蛋茶、燉蛋、葡萄撻、金錢餅、牛雜呢啲。

## 台灣
早期嘅臺灣人，捉魚維生。遇上魚獲唔得嘅時侯，唯有喺自己屋企門前賣小食，維持生計，呢段時間叫做「度小月」。流傳至今，街邊小食，尤其是夜晚嘅市集，係台灣特色。

其中，有名嘅小吃有炸雞排、鹽酥雞、瑞士烤起司、魯肉飯、臭豆腐、烤肉、小酥餅、大腸包小腸、臭豆腐香腸、河粉煎、排骨酥、麻油雞、蔥油餅、烤玉米、肉圓、胡椒餅、蚵仔煎、棺材板、東山鴨頭、蘿蔔絲餅、雙胞胎、芝麻球、豆花、肉臊麵、牛肉麵、擔仔麵、蚵仔麵線、豬血糕、桶仔米糕、炒米粉、肉羹、手抓餅、鴨賞、蚵嗲、紅豆餅、燒餅酒條、涼麵、燒酒螺、雞卷、油飯、炸醬麵、麻醬麵、吻仔魚羹、魷魚羹、涼丸、青蛙下蛋、魚丸湯、黑白切、大薄片、大滷麵、牛舌餅、麻辣鴨血、關東煮、烤香腸、芒果冰、挫冰、冷熱冰、苦瓜汁、陽春麵、火雞肉飯、刈包、鴨肉飯、撈仔米粉咁。

## 新加坡
最近，政府積極翻新牛車水街邊小販檔攤，畀遊客重溫以前街邊小食嘅風味，有助旅遊業。風味小食有湯圓、餃子、海鮮燒烤、炒貴刁、咖喱喇沙、擔擔麵、羊肉湯、大蝦湯麵、沙爹、竹筒蒸飯、魚圓麵、肉骨茶、蚵仔煎、釀豆腐同埋豬腸粉咁。

## 日本
日本有一種叫「屋台」嘅流動小食檔；即係喺木頭煮食車上面，搭上一屋形嘅車頂。客人圍著木頭車食。「屋台」面臨淘汰，取而代之嘅係「立食」；即唔設座位，客人都係企喺度食。代表食物有 Oden、唔同風味嘅拉麵、好燒（蝦、魷魚、雞蛋、雜菜咁加入小麥粉，用鐵板燒成餅狀）、 玉子燒、八爪魚丸咁。

## 攷
內湖線

**內湖線**係台北捷運嘅路線，屬於中型鐵路系統，全線大部分係架空路線，穿過松山機場同大直段路線就條地底路線。

## 站名
*南港展覽館 轉乘板南線
*南港軟體園館
*東湖 轉乘民生汐止線（未開通）
*葫洲
*大湖公園
*內湖
*文德
*港墘
*西湖
*劍南路 轉乘環狀線（未開通）
*大直
*松山機場
*中山國中
直通文山線行駛
楊月樓奇案

**楊月樓奇案**又叫**楊月樓與韋阿寶案**，係發生喺清朝同治十二年一單案。

楊月樓係清末民國初期嘅一個上海當紅京劇名伶，佢同富商千金韋阿寶拍拖，仲已經去到談婚論嫁，但大清律例話明良賤唔可以通婚，楊月樓嘅戲子身份屬於賤籍，所以唔可以同韋阿寶結婚，但佢兩個一於唔理，私定為婚。結果女主角韋阿寶被判行為不端，而楊月樓就判流刑，而幫佢兩個完婚嘅乳母王氏京就判喺縣衙前枷號示眾十日。

由於楊月樓係當紅名伶，呢單嘢受到民間激烈爭論，有人認為呢啲律例過時保守，亦有人覺得良賤通婚成何體統。

呢單案涉及嘅社會爭論，引起對傳統觀念批判，後人將呢單嘢列入清末四大奇案。

## 拎
*《歷史重案》——楊月樓奇案 （下）
*名伶楊月樓奇案　（一）
五旬節

**五旬節**（拉丁化，意思係 ｢五十｣），又叫**七七節**、**收穫節**、**新果實節**。五旬節同七七節兩個名都係源於猶太教，但係因為基督宗教叫五旬節，而今猶太教淨係用七七節呢個名。喺基督宗教嘅傳統逾越節被復活節取代，所以基督宗教嘅五旬節係復活節之後第七個星期日，基督教又叫**聖靈降臨節**，天主教又叫**聖神降臨節**。

## 五旬節起源
五旬節又叫七七節，以色列人要從尼散月18日，佢哋嘅大祭司將一捆新熟嘅大麥獻畀耶和華作為初熟果子嘅嗰日，計起七個星期。一共係49日，然後佢哋會喺第50日守七七節。當後嚟一班猶太人將聖經譯成希臘文嗰陣，希臘文嘅「第50」（日）一字係賓特哥斯提（pentecostē′）。因此，講希臘話嘅猶太人就將七七節稱為賓特哥斯特（英文Pentecost，五旬節）。

五旬節係從逾越節（紀念祖先以色列人從古埃及離開嘅日子）開始計起嘅第50日（一旬為10日），所以稱之為五旬節。喺猶太教，呢一日係摩西喺西奈山領受上帝畀佢《十誡》嘅日子，亦係「感謝律法嘅紀念日」。呢個節日同時亦用嚟感謝上帝賜與嘅收獲，所以又稱收割節同初熟節，係猶太人嘅三大節期之一。

## 聖靈降臨節
對基督教嚟講，五旬節就係《使徒行傳》第二章記載聖靈降臨喺眾門徒身上嘅日子。當聖靈傾注喺門徒身上，門徒就得到力量同勇氣，並得到講方言傳福音嘅恩賜。因為噉樣，亦有人認為係早期基督教會成立嘅日子。但關於聖靈降臨節嘅慶祝，最早記載係喺四世紀末，由西班牙修女以塞利亞所寫嘅《朝聖記》記載。聖靈降臨節亦係聖靈降臨期嘅開始。

## 參考
落馬洲站

**落馬洲站**（；）係香港港鐵落馬洲支線嘅終點站。位於新界元朗區落馬洲一帶，服務東鐵綫沿線去中國大陸嘅乘客，已經喺2007年8月15號下晝4點起啟用。起呢個車站嘅目的係疏導羅湖站過境人流。

落馬洲支線試車嗰陣，喺尖東站開出，到上水就停止服務嘅部分東鐵綫列車將會喺離開上水站後改經落馬洲支線前往落馬洲站。通車初期，東鐵綫喺繁忙同非繁忙時間每個鐘分別有6班同5班列車以落馬洲站為終點站。

由落馬洲站經福田口岸過境去深圳，可以喺福田口岸站接駁深圳地鐵4號綫。

落馬洲站位處邊境禁區內，近住深圳河，所有乘客必須持有有效禁區通行證或者旅遊證件先可以用呢個站。

## 車站結構
### 車站樓層
落馬洲站設有4層，佔地約9公頃，地面係公共運輸交匯處。車站內升降機以T代表票務大堂、A代表抵港大堂、P代表月台、D代表離港大堂。車站外升降機則使用G、L1、L2及L3。另外，同層嘅月台同埋抵港大堂唔相通，必須利用扶手電梯經票務大堂先至去得到。

### 車站大堂
由於車站同時係出入境檢查站，所以站內設有海關、出入境同埋其他重要嘅過境設施。乘客辦妥出境手續後，將會經由一條橫跨深圳河，單臂斜拉式天橋步行去深圳市嘅福田口岸聯檢大樓。乘客亦可以喺同時設於大樓內嘅福田口岸站，轉深圳地鐵4號綫前往深圳市其他地方。

#### 車站商店及自助服務
大堂設有購物區，入面有車站商店、餐廳、免稅店、醫務中心、自動櫃員機等方便乘客。另一方面，本站係全港鐵之中最多七十一嘅車站，全站範圍內多達6間分店。

### 車站月台
落馬洲站設有2個月台，位於L2層，採用島式月台排列，方便乘客搭往金鐘方向嘅列車。若果乘客喺其他車站上錯咗往落馬洲站嘅列車，月台上亦指示乘客可乘坐反方向嘅列車返上水站轉去羅湖站嘅列車。

### 車站出口
*A - 聯檢大樓（深圳境內）
**聯檢大樓、福田口岸、深圳地鐵福田口岸站
***只限持有有效旅遊證件至可以用呢個出口
*B - 下灣村（香港境內）
**下灣村
***只限持有有效禁區通行證至可以用呢個出口
**落馬洲站公共運輸交匯處
***只限持有有效旅遊證件並乘搭九巴B1線或新界專線小巴75線（參考接駁交通）嘅乘客至可以用呢個出口

### 鄰接車站
落馬洲站係落馬洲支線嘅終點站，亦係東鐵綫兩個邊境車站之一（另一個係羅湖站）。

## 接駁交通
*深圳地鐵
**4號線、10號線福田口岸站

*九巴
**B1 - 天水圍天慈邨 ↔ 落馬洲站

*新界專線小巴：
**75 - 元朗（福德街） ↔ 落馬洲站

## 車站歷史
落馬洲支綫2003年動工，2007年8月15號下畫四點通車。

落馬洲站係兩鐵合併前最後一個新車站。兩鐵合併後，成為港鐵東鐵綫嘅車站。

受肺炎疫情封關影響，落馬洲站由2020年2月4號起關閉咗近3年，到2023年1月8號開返。

### 相片

KCR Lok Ma Chau Level1shop 20070816.jpg|通車後翌日（2007年8月16號）
HK Lok Ma Chau Station Platform.jpg|港鐵化前嘅站台（2008年1月5號）
Lok Ma Chau Station 2013 part1.jpg|2號月台全景圖（2013年1月）
Lok Ma Chau Station 2013 part2.jpg|通往離境大堂嘅升降機（2013年1月）
Lok Ma Chau Station 2013 part3.jpg|1號月台全景圖（2013年1月）
Lok Ma Chau Station 2014 04 part1.JPG|落馬洲站站牌（2014年4月）
Lok Ma Chau Station 2014 04 part2.JPG|通往出境大堂嘅扶手梯（2014年4月）
Lok Ma Chau Station 2017 07 part1.jpg|1號月台全景圖（2017年7月）
Lok Ma Chau Station 2017 07 part2.jpg|1號月台全景圖（2017年7月）
Lok Ma Chau Station 2017 07 part3.jpg|2號月台全景圖（2017年7月）


## 上一站‧下一站

### 列車班次

## 參考




## 出面網頁
* 港鐵公司－落馬洲站街道圖
* 港鐵公司－落馬洲站位置圖
* 港鐵公司－落馬洲站列車服務時間
殺人

**殺人**係指一個人用任何方法令另一個人死，或者令佢嚴重受傷而死嘅一種行為。好多宗教都將殺人睇成罪。殺人響所有國家都係最嚴重嘅刑事罪行之一。

殺人可以分為唔同類型，譬如：
*謀殺：有預謀去殺死人
*誤殺：犯咗過失而唔小心殺死人
*自衛殺人：自我防衛而將企圖殺自己嘅人殺咗
逍遙谷

**逍遙谷**係廣東中山旅遊景點，响五桂山腹地銀坑，集合度假、游水、露營、野餐 、BBQ、娛樂同商務會議設施。
清末四大奇案

**清末四大奇案**即係喺清朝末年，四單好轟動嘅案件，呢四單嘢分別係：楊乃武與小白菜案（1873年－1877年）、刺馬案（1869年）、名伶楊月樓案（1873年）、太原奇案（1840年）。
百份之五國家

**百份之五國家**，原名 ，多數叫 ，係Nation of Islam（簡稱 NOI）嘅一個分支，喺紐約黑人社群入面有好多信徒嘅一個宗教。

## 創辦經過

Nation of Islam創辦人法爾德（W.D. Fard）喺1934年出過一篇文，叫「失而復得嘅穆斯林訓誡二（Lost and Found Moslem Lesson#2）」，法爾德喺篇文入面話：地球上百份之八十五嘅人係野蠻愚眛、食毒化動物、甘於做腐化心靈同權力奴隸嘅人；另外百份之十嘅人係奴役窮人，妄稱上帝係大話，以為上帝只係一個神話；最後百份之五嘅人係窮但正直嘅導師，知道上帝係至高無上嘅亞洲黑人。Nation of Islam一個叫Clarence 13X（原名 Clarence Jowars Smith）就拎住呢幾句話，成立咗**百份之五國家**
。

## 傳播
1969年創辦人Clarence 13X畀人鎗殺，到而家都未破案，百份之五國家因為咁就無人帶頭，之後開始自由發展，只要啲人覺得教義啱自己，就可以隨便加入。

1970年代，百份之五國家喺美國東北部黑人地下社群好有影響力，佢同多數伊斯蘭教唔同，無話一定要點樣着衫或者生活誡律。

## 教義
百份之五國家認為，黑人係世俗上帝，佢哋認為白人係魔鬼。

創辦人Clarence 13X有一套宇宙理論，認為宇宙要用至高無上嘅字母同數學去解釋，根據佢講，紐約嘅哈林區即係等如麥加，而布碌侖就係麥地那。

## 參考

## 拎
* The official Web site of the Nation of Gods and Earths
* A paper presented at the American Anthropological Association's Annual Meeting (Nov 1996) about Five Percenters and their influence on hip-hop music, as well as their divergence from traditional Islam 
* Mentor Youth Street Academy in Los Angeles
* Five Percent Buddhist Nation
* Official MySpace page of the Allah School in Mecca
* FBI report on the Five Percenters (PDF)
原子序數

**原子序數**（即Z）係一個原子核裏面質子嘅數量（Number Of Protons）。

如果兩粒原子原子序數一樣，就代表係同一隻化學元素。
神農

**神農**係中國傳說中嘅農業同醫藥嘅發明人，試勻晒百草，重教人醫病同耕田，亦曾經幫炎帝迎戰。

有傳神農最後係食咗一種毒草－斷腸草而死。
伏羲

**伏羲**，又稱**庖羲**，神祇之一，係中國傳說的三皇之一，又同女媧一樣被尊為人類的始祖。佢教人織網，漁獵畜牧，整八卦。
地理座標系統

係套藉球面座標用三個數來定地球上任何位置嘅系統；三個數係經度、緯度（夾埋叫**經緯度**，）同埋高度（或者深度）。

## 概論

喺廿一世紀初，**地理座標系統**（）係最普遍使用嘅座標參考系統之一。

喺 GCS 入便，會當地球係一個球體噉嚟模擬，而位置就用一組經緯度（latitude 同 longitude）嚟標示。呢套系統用角度嚟描述一點位於地球上邊，主要包括兩方面：
* 緯度（latitude）係由東至西繞住地球畫出嘅一圈圈，類似「水平線」。赤道係 0° 緯線，係分隔南北半球嘅基準線。由赤道向北叫做北緯（N），向南就係南緯（S），緯度範圍由 0° 到 90°，極點就係南緯／北緯 90°。
* 經度（longitude）就係由南極拉到北極嘅半圓線，好似「由南到北」嘅直線。0° 經線係固定喺英國格林威治，叫做格林威治子午線。由嗰度向東行係東經（E），向西就係西經（W），範圍係 0° 到 180°。
例如話某個地方係**北緯 22°、東經 114°**，就即係話嗰個位離赤道向北 22 度、離格林威治向東 114 度。香港大約就係喺呢個位置。經緯度系統喺地圖學、空間分析、地理資訊系統（GIS）等工作入面好常見，因為佢可以準確噉喺地球表面上標示位置。





## 睇埋
* 地球
* 海拔

## 引咗
揚馬延島

**揚馬延島**（），係響北冰洋一個島仔，面積約377平方公里，係挪威嘅領土，氣候又凍又大霧。

## 出面網頁

* 
* 

類:挪威嘅島
類:冷岸群島同揚馬延島
大唐

**唐**（；618年—907年）係中國史上一國，以中國斷代史計，又叫**唐代**或**唐朝**。唐由李淵開國，皇帝姓李，所以又叫**李唐**（）。唐國祚長達289年，連武則天在內，有廿二任皇帝，係國史中一段重要時期。

唐響文化、政治、經濟同外交等方面都有輝煌嘅成就，係當時世界上超級大國之列。當時東亞屬國例如新羅、渤海國同日本等國，佢哋嘅政治、文化等方面，都好受大唐影響。

## 史

唐由李淵立國。李淵一家係世家大族，人稱「隴西李氏」。於南北朝時期，李家一直服侍北朝。後來到李淵時期，因為地方大亂，李淵跟隨其他人在各地起兵，最後於618年贏得江山，改國號「唐」。

唐喺太宗李世民開始步入鼎盛。唐承襲了好多北朝所訂立嘅制度。而李世民任用咗好多出名嘅大臣，好似杜如晦、房玄齡、魏徵等等。而因為大唐對外打仗成日，各個外族都稱唐太宗做「天可汗」。之後幾百年間，唐都長安係當時全中國大城市，成日都有好多外族人到來。

唐國力威咗百幾年，到755年安史之亂後，地方勢力開始膨脹，形成所謂「藩鎮割據」，開始衰弱。到亡國嗰陣，重有好多藩鎮割據。

## 體制
制度上，唐確立咗三省六部制，喺宰相之下設立吏、戶、禮、兵、刑、工六個部。又有科舉制度選拔人才。

當時唐中央官員大多數都出身舊時北朝嘅世家大族，自武則天大力提拔平民入官之後，呢種貴族壟斷嘅政治開始瓦解。

## 文化

唐文化最出名嘅係寫詩。好多中國史上最出名嘅詩人都係大唐人，例如李白同杜甫。

另外佛教喺唐亦都非常興盛，有好多唔同嘅門派，直到大唐後期先至由禪宗統一。

唐風氣開明，胡風盛行。除咗佛教，亦有來自西域嘅三夷教都好流行。

## 人口

## 政區

唐嘅政區大致繼承隋朝後期嘅郡縣制，即係州-縣二級制，後期再劃分成節度使-州-縣三級制。唐嘅州繼承隋朝制度，但有時改郡做州，有時改州做郡，同埋對州縣進行整併。

唐喺貞觀年間分成十道：

唐喺開元年間分成十五道：

另外，唐設過6個都護府：
*安西都護府
*安北都護府
*單于都護府
*安東都護府
*安南都護府
*北庭都護府

## 皇帝

## 相關

## 攷
* 
* 
* 
* 
* 
* 
* 
* 
* /K•016
* 
* 
* 
* 
* 
* 
* 
* 堀敏一著，韓昇譯：《隋唐帝國與東亞》（昆明：雲南人民出版社，2002）。
旅遊

**旅遊**係旅行活動。佢係一種社會現象，又係一盤生意或者叫做產業，涉及到政治、經濟、文化、歷史、地理、法律咁。旅遊一般分為觀光旅遊同遊歷兩種，前者歷時短，體驗較淺；後者相反。觀光客鍾意去觀光熱點而遊歷愛好者鍾意小眾活動，例如去影蝴蝶、睇雀。

## 分類
* 休假旅遊
* 生態旅遊
* 畢業旅遊
* 蜜月旅遊
* 性旅遊
* 醫療旅遊
* 會議旅遊
* 商務旅遊
* 宗教旅遊
* 文化旅遊
* 科學考察旅遊
* 互助旅遊（交換旅遊）
* 戰爭旅遊

## 著名探險家
* 哥倫布
* 麥哲倫
* 馬可波羅
* 徐霞客
* 李樂詩

## 睇埋
* 過度旅遊
* 觀光學
* 自助旅遊
* 户外運動
* 旅遊地理學
* 觀光資源
* 自由行
* 旅遊稅
* 旅遊業
* 遊學團
* 遊埠
遊埠

**遊埠**，書面語叫**出國旅遊**，係為咗休閒同康樂而走去唔同嘅外國地方睇唔同嘅風土人情，玩唔同嘅娛樂設施。遊埠通常係離開本地，去第二啲地方。

由於遊埠一詞係香港五六十年代嘅用語，當時啲人好窮，所以可以遊埠嘅人大都係有錢人，所以帶來富貴嘅意思。同喺現時嘅香港有44%嘅港人有錢可以每年出國旅遊三至五次，平均來講，香港每人每年就出國 11.4 次（當中包埋水貨客）。好少人會話自己去遊埠（因為唔想畀人覺得自己富貴）。

## 參考

## 睇埋
*麥兜
*郵輪
*搭飛機
*遊記
梵文

**梵文**（；；簡稱 ，）係印度古典語文，印度敎、佛敎同埋耆那教都係用佢嚟寫經典。梵文係印度廿三隻法定話之一。

梵文喺南亞同東南亞嘅地位，同歐洲嘅希臘文同拉丁文一樣咁特殊。佢影響、發展成今時今日好多種話。喺經典時期之前，梵文以吠陀梵文出現，呢隻文就出現喺《梨俱吠陀》上面，係現存最古老嘅梵文。吠陀梵文可以推上公元前1500年，係印歐語系最古老嘅成員之一。

用梵文寫嘅文學好豐富，有好多詩詞。科技、思想、宗敎都係用佢嚟寫。今時今日都用喺宗敎禮儀之上。梵文好少用嚟講，不過亦有機構想復興呢隻話。

梵文通常指涉幾種古印度-雅利安語嘅語種。 喺呢啲語種之中，最古老嘅就係吠陀梵語，喺《梨俱吠陀》搵到，《梨俱吠陀》係一套包含1,028首讚美詩嘅合集，喺公元前1500年至1200年之間作嘅，由印度-雅利安部落由而家阿富汗北部嘅山區向東遷移，經過巴基斯坦北部，去到印度西北部嗰陣作嘅。 吠陀梵語同次大陸原本存在嘅古代語言互動，吸收咗新遇到嘅植物同動物嘅名；另外，古代達羅毗荼語都影響咗梵文嘅音系同語法。 「梵文」都可以更狹義咁指古典梵語，一種喺公元前一千年中期出現嘅，經過精煉同標準化嘅語法形式，喺最全面嘅古代語法書入面被編纂成典，就係《八章書》（Aṣṭādhyāyī，意思係「八章」），作者係波你尼。 梵文最偉大嘅劇作家迦梨陀娑，就係用古典梵語寫作嘅，現代算術嘅基礎都係首先用古典梵語描述嘅。 但係，兩部主要嘅梵文史詩，《摩訶婆羅多》同《羅摩衍那》，係用一系列口頭講故仔嘅語體寫成嘅，呢啲語體叫做史詩梵語，喺公元前400年至公元300年期間喺印度北部使用，大約同古典梵語同時期。 喺之後嘅幾個世紀，梵文變得受傳統束縛，唔再被當作第一語言學習，最終停止咗發展成為一種活語言。

《梨俱吠陀》嘅讚美詩同伊朗語系同希臘語系最古老嘅詩歌非常相似，即係古阿維斯陀語嘅《》同荷馬嘅《伊利亞德》。 由於《梨俱吠陀》係通過口頭傳統，用極其複雜、嚴謹同忠實嘅記憶方法口頭傳播嘅， 作為一個冇異讀嘅單一文本， 所以佢保存嘅古老語法同詞法對於重建共同祖先語言原始印歐語至關重要。 梵文冇經證實嘅原生文字：從公元一世紀左右開始，佢就用各種婆羅米系文字書寫，而喺現代，最常用嘅係天城文。

梵文喺印度文化遺產中嘅地位、作用同位置都得到認可，因為佢被列入印度憲法嘅第八附表語言。 不過，儘管有人嘗試復興， 喺印度已經冇人以梵文做第一語言喇。 喺印度最近幾次嘅十年人口普查中，都有幾千個公民話梵文係佢哋嘅母語， 但係呢啲數字被認為係表示佢哋想同呢種語言嘅聲望扯上關係。 自古以來，梵文就喺傳統嘅古魯學院入面教授；而家喺中學程度都廣泛教授。最古老嘅梵文學院係貝拿勒斯梵文學院，喺1791年英屬印度公司統治時期創立嘅。 梵文繼續被廣泛用作儀式性同宗教儀式語言，喺印度教同佛教嘅頌歌同咒語入面。

## 註
 

## 疏仕
對衡

杜倫（），係英國英倫東北面嘅一個地方，喺對衡郡對衡市裏面，以諾曼時期起嘅大教堂同城堡而出名，而嗰座城堡而家係對衡大學嘅校舍。

## 睇埋
*對衡郡
*對衡市
*對衡大學
*香港嘅對衡道
集體協作

**集體協作**（**Collaboration**）係人力資源術語，指兩個或者更多人同時為同一個目標做同一樣嘢。

隨住Web 2.0嘅興起，互聯網亦都開始多咗集體協作，當中以維基百科被睇成最出名嘅代表。
杜咸郡

**杜咸郡**（**County Durham**），又名**對衡**，地處英倫之東北，郡府為同名大埠對衡市（Durham）。舊陣時主力工業，掘過唔少鐵同煤，而家轉行以旅遊業做噱頭。

## 相關
* 香港九龍塘嘅對衡道就跟呢個郡嚟改名。
對衡道

**對衡道**（）係香港九龍嘅一條馬路，喺九龍塘九龍仔中間部份，西面同窩打老道交界，東面就同喇沙利道交界，同附近嘅禧福道、蘭開夏道平行。

正如九龍塘好多路一樣，對衡道都係用英國地名嚟改嘅，佢就用咗對衡郡。

## 出名地方
*九龍仔業主會
三角範疇

**三角範疇**(**triangulated category**)
係種加性範疇(:en:additive category)，特徵係佢上面有種結構叫做「特別三角形」(:en:distinguished triangles)，可以用來整長正合序列(:en:long exact sequences)；喺佢上面可以研究同調代數。導範疇(:en:derived category)就係種三角範疇。

## 定義
三角範疇包括三樣嘢：(C, T, DT) ，其中
*C 係加性範疇 (:en:additive category)
*T:C\longrightarrow C  叫位移函子 (:en:translation functor)：
*"DT" 係一拃「特別嘅三角形」(:en:distinguished triangles)：X\longrightarrow Y\longrightarrow Z\longrightarrow X[1]
符合條件。。。

## 史

導範疇(:en:derived category)呢樣概念係 Jean-LouisVerdier 喺佢1963年篇論文度、基於Grothendieck 嘅一啲諗頭上提出。佢亦睇到：每一導範疇硬係有啲特別嘅「三角形」，所以又定義**三角範疇**呢樣概念，來幫佢用公理來寫低呢啲三角形嘅性質。差唔多同時，A. Dold 同 D. Puppe喺佢哋篇 《Homologie nicht-additiver Funktoren》 （*Ann. Inst. Fourier Grenoble* 11 (1961), 201–312），亦寫低咗一套好似樣嘅公理。

## 例

## 註

## 參攷
*S. I. Gelfand / Yu. I. Manin, *Homological Algebra, Algebra V, Encyclopaedia of Mathematical Sciences*, ISBN 0-387-53373-7
*
*
1020年代

**1020年代**係指年去到年之間嗰十年。

## 大件事
*1023年：北宋政府發行世界上第一種由政府出嘅銀紙：交子。
*1029年：大延琳稱帝，建立興遼。

## 領袖

## 出世
*郭熙（約1023年－約1085年），北宋畫家。
1000年代

**1000年代**係指年去到年之間嗰十年。

## 大件事
匈牙利有第一位國王----史帝芬

## 領袖
西灣 (西貢)

**西灣**係香港新界西貢區出名嘅海灘，西貢大浪灣「四灘一尖」嘅「四灘」之一，俗稱**大浪西灣**。由於地處萬宜水庫去大浪灣嘅入口，而且麥理浩徑喺旁邊經過，所以係西貢遠足人士一個重要嘅補給同埋休息地點。呢度水清沙幼嘅海灘，亦都成為咗唔少遊艇假日嘅落腳點。

## 名
西灣俗稱大浪西灣，意思係指呢個灘係喺西貢大浪灣嘅最西邊，大浪灣舊陣時叫做鳳灣

## 歷史

西灣自古就係呢頭漁船避風嘅地方，而喺岸邊就慢慢形成咗今日見到嘅西灣村。西灣村嘅歷史好久遠，有本《大浪西灣黎氏族譜》話，西灣村嘅歷史最耐可以追到去明朝成化年間，距離而家有成六百年歷史噉話。

西灣村喺未起萬宜水庫之前，只可以坐船過去，所以村內齋靠個海都已經夠晒食，而天主教會亦曾經係1903年，起咗一間教堂──**海星小堂**，並係教堂入面附設小學，間教堂係用大理石嚟起嘅，至而家重仍然企咗係度。

雖然係1960年代嗰時，香港政府係萬宜村起咗個水庫，而亦因為咁，塞住咗官門水道，搞到西灣嘅水路交通變咗做陸路，迫住令西灣嘅交通要對外面開放，同時亦因為新任牧師腳患嚴重，爬唔過座西灣山，搞到西灣嘅傳教同埋教育事務返唔到落去，再加埋香港工業化帶嚟好多工作機會，令啲後生仔係咁離開西灣，而條村亦都變咗做條老人村啦。

由1980年代去到1990年代，政府起咗一大堆遠足徑，引咗好多普羅大眾去行山，而麥理浩徑貫穿成條西灣村，再加埋個西貢東郊野公園嘅設立，令到旅遊觀光，好似士多呀、租屋呀、沖身咁，慢慢變成當地好重要嘅經濟支柱，而到2003年SARS嘅流行，更令到西灣呢個比較接近市區，而座山又唔算太難行嘅郊野，變成一個非常旺場嘅渡假地點。

## 景觀
大浪西灣曾經得到由香港郊野公園之友會、國際獅子總會港澳三０三區同埋漁農自然護理署舉辦嘅「香港十大勝景選舉」第一名。可以知道見西灣景觀個靚法，晨咁早就得到官方同民間嘅肯定。

西灣本身分咗做南灘同埋北灘，而西灣旁邊有西灣山同埋獨孤山。西灣山標高314米，山坡好斜，南北兩面都有道路連接。西灣對出個海度，可以見到大洲同尖洲兩座小島，係西灣的代表性海景。由北灘向北行無幾耐，可以行到去香港九大石澗之一嘅雙鹿石澗及鹿湖。

西灣最出名嘅都重係佢嘅水清沙幼，未受污染嘅原始海灘，而海灘對出個海域，都係屬於大浪灣嘅海域，所以同埋大浪四灘都可以享受呢個海天一色嘅海景。

西灣係香港無乜幾個可以嘅觀星地方。西灣一帶無乜人，而且大多數村民重保持住傳統農村嘅作息生活，所以光害較少，適宜觀星。

## 生態
香港東邊海岸由於距離珠江口啲污染物好遠，而且重要面對住個開闊嘅太平洋，而沿岸多山嘅地形亦阻住人口發展同埋由此而嚟嘅污染，令香港東邊海域成為大群珊瑚聚落嘅溫床，就好似好出名嘅海下灣同埋大浪灣咁。喺西灣出海無幾遠，就可以好容易咁睇到唔少珊瑚礁，而根據村民嘅描述，五十年代喺西灣重可以好容易咁捉到海參。

喺陸上，由於西灣係一條季節性嘅河道出海口，所以喺啲海水唔鹹唔淡嘅地方會有好大片嘅紅樹林，而隨住紅樹林嘅形成，有唔少魚呀、蝦呀咁嘅生物亦都會係紅樹林度生活，重會引來好多鳥類同埋昆蟲定居或者覓食，當中有好似係全球都唔多見嘅紫背葦鳽咁啦，都會喺包括西灣在內嘅大浪灣範圍活動，而政府亦因為咁，而喺2001年嘅《大浪灣分區計劃大綱草圖》入面，將部份地區列做自然保護區同埋具特殊科學價值地點而保存咗落嚟，可以知道呢處喺成個生態系上面嘅重要地位。

而且作為西貢一個地標性嘅優美地點，西灣嘅自然環境對成個香港氣候嘅調節仍然起到一定嘅作用。

## 交通
西灣嘅交通係大浪灣最方便嘅，經水路、陸路同埋空路都可以嚟到。

水路方面，可以自己包隻船去西貢市中心或者黃石碼頭，亦可以自己開隻遊艇去。

陸路方面，就有幾條路可以畀你揀。可以喺西貢市中心轉居民巴士直接去到西灣亭總站，再沿住條山路過去，亦可以先搭車去到北潭涌郊野公園服務中心，再行過去萬宜水庫另一邊，爬過西灣山，亦可揀飛的直接去到水庫迴旋處，然後行過西灣山，大概行六公里左右就嚟到。反方向行嚟嘅話，亦可以由黃石碼頭出發，經過赤徑、大浪村、鹹田到達，然後經過吹筒坳去到西灣亭坐居民巴士走人。

空路方面，西灣嘅北面有一個小型直升機停機坪，不過家陣只係畀緊急服務用，普通民眾係唔可以自己搭直升機出入嘅。

## 設施
西灣重有一個政府露營營地，而且有燒烤爐設備，衛生設施方面，就只係得旱廁，而水源亦都只有間歇性嘅溪澗，而村入面嘅人家一般有井水，有必要嗰時可以試吓問佢哋借，而手機呢一般都收唔到，而係有需要嘅時候，可以試吓問士多房老細借個電話嚟用，村入面有幾間士多房，亦都唔少有提供租房同埋沐浴設備嘅，不過一般都係要收錢嘅，而係士多入面可以買到一般燒烤用品以至各式飲品，而且亦有簡單餐點可以畀你堂食，當地嘅民風淳樸，不過非假日嘅日子唔一定會開門。

## 危機
2000年，香港政府發表《大浪灣分區計劃大綱草圖》（No.S/SK-TLW/1），劃咗將區內好多地方入保護區，重打算喺五個鄉村發展區鼓勵起丁屋，希望喺十年之內，區內人口由廿幾加到千幾。因為計劃好大而且包括西灣，有可能危及成個大浪灣嘅歷史古跡同自然環境，所以大浪灣之友之類嘅組織成立，組織起嚟反對計劃。近年香港民間嘅保育意識高咗，而且生態旅遊亦都開始興，所以反對聲音得到好大迴響。城規會喺2000年11月同反對代表見面，係2001年嘅，決定大幅減少起丁屋嘅規模，限制喺原有丁屋重建同埋已批准項目。

但係，當大眾興起行山，有啲無公德心行山人會留低啲垃圾；而沙灘外面又停住一大堆遊艇，帶嚟好多油污，再加埋要處理當地居民嘅基本生活需求，要唔想破壞成個環境，係西灣未來發展嘅挑戰。

## 相

File:Man_Yee_Highland_Reservoir_East_Dam.jpg|起咗座萬宜水庫，雖然幫到唔少村民搵食，但亦都搞到村入面嘅人係咁搬走，攪到個西灣無晒人。
File:Hai_Sain_Church2.jpg|完全荒廢晒嘅聖堂外觀。
香港大學站

**香港大學站**（；）係香港一個鐵路車站，喺香港島石塘咀，屬港鐵港島綫同南港島綫西段。喺早期設計，位置唔同，初名**卑路乍站**（，***Belcher Station***）、後名**屈地站**（，***Whitty Station***），都係用附近馬路來起名。如今座落香港大學以北山腳。個站可步行往來石塘咀同香港大學一帶。2008年8月10號動工，2014年12月28號啟用。

## 歷史
1967年最初設計，個站係港島綫一部份，想起喺卑路乍街，即係山市街同荷蘭街一段，所以叫卑路乍站。站喺正卑路乍街南面樓底，所以山市街同李寶龍路之間嘅樓，都打算拆咗重建。而站早就預咗搭客無咁多。1971年設計，決定東移去屈地街一帶，所以改名做屈地站。站位於嘉安街、屈地街同山道之間，一段德輔道西嘅地底，而附近商住大廈創業中心同埋商業大廈太平洋廣場，均預留位出入口同大堂。1986年通車港島綫，屈地站有預留位置，但一直都無起個站，皆因人口少，技術繁，唔合經濟。

直到21世紀初，先至重提舊事，但路綫經已不同，偏向山邊。大型私人屋苑寶翠園重建，車站西南移至寶翠園一帶。到咗設計2006年方案，地鐵公司打算遷就香港大學同半山區，將車站移到山道同薄扶林道之間，山坡底。站由金門西松聯營負責興建，合約要埋其他兩西港島線車站，工程項目編號為WIL704。2005年6月建議，站係延伸段，即港島綫西延同南港島綫轉車站，而非早前建議，係南區鐵路支綫一站。當時支綫亦稱西港島綫，即現時暫稱「南港島綫西段」嘅前身。

### 命名爭議
港島綫西延三站中，車站名最冇共識。因爲方案由原本屈地街，移近山，地近私人屋苑寶翠園，而初名作**寶翠站**。後尾喺香港大學話因香港大學耐過寶翠園好多），地鐵當局喺2003年改名大學站。

不過有當地居民反對，認為站係服務社區，而唔係大學，更加唔滿意地鐵方面，喺未咨詢居民情況下就擅做決定，建議改爲**石塘咀站**，石塘咀即站在地，合符貫名準則。另一方面，呢三名，就係三區議會選區名，代表區議員，亦僵持不下。喺兩鐵合併前，官方依然叫**大學站**。

兩鐵合併，如果唔改名，港鐵就會有兩大學站。因此，有傳東鐵綫大學站，復名馬料水站，噉樣令香港中文大學學生不滿，喺網上論壇同香港大學嘅學生激辯。但港鐵指，港島綫西延大學站唔屬正式名，重話重新改名先至會反映出呢個區嘅特色。直到2009年，港島綫西延動工，港鐵暫名**香港大學站**，但英文名為「**Hong Kong University**」，但正式名，仍有待決定。

之後按2012年1月12號嘅港鐵文件話中文名可能改為**港大站**，而英文名唔變。有關消息，喺文件之外，未受港鐵網站確認。1月26號，港鐵公司指有關站名，係「手民之誤」，重未落實。

結果呢嗰站叫咗做**香港大學站**，英文就用縮寫**HKU**。

## 車站結構
### 車站樓層


### 車站月台
南港島綫、港島綫西延，兩綫分期興建，所以月台都分階段起。地鐵公司二零零六年八月，發表修訂建議方案，香港大學站喺港島綫西延啟用時，會設一層島式月台，供港島綫列車用。至於南港島綫西段嘅設計，則未有相關資料。

在此之前，地鐵公司二零零五年九月，發表港島綫西延初步設計方案，香港大學站喺港島綫西延啟用時，有上下兩個側式月台構成，港島綫路軌，會置喺車站月台北面，而月台設計，計埋南港島綫轉車流量；起南港島綫嗰陣，先至將南港島綫西段路軌，加建喺月台南面，成為兩層島式月台，就似北角站順方向跨月台轉車站：去堅尼地城方向嘅搭客，只要行過對面月台，就可以轉南港島綫西段列車，反之，南港島綫西段嘅搭客，可行過對面月台，搭港島綫去柴灣方向。至於來往堅尼地城站嘅乘客想喺呢個站轉車，就要坐電動扶梯，往來上下兩層，到啱月台。然而，由於南港島綫西段，興建時間尚未明朗，因此地鐵公司二零零六年八月，發表修訂建議方案，無留位畀南港島綫西段，以務求降低成本。

### 車站出入口

香港大學站有六個出入口：

香港大學站通往 A1/A2 出口嘅通道上面有介紹香港大學校史嘅畫廊。

## 使用狀況
車站鄰近香港大學，因此有唔少香港大學師生，甚至校外市民亦會選擇使用呢個站往返大學。返學嘅繁忙時段，好容易因為大量乘客需要喺A出口搭𨋢上去大學而排長龍，有時會由A出口通道排到車站大堂附近，甚至排到去其他出口嘅通道，而放學時段就會由A2出口港大嗰邊開始排長龍。另外車站亦鄰近多間中小學以及石塘咀商住區，亦且有唔少前往南區西部嘅市民亦會選擇於呢個站轉乘其他交通工具前往目的地，故此自啟用以嚟一直有高企嘅客流量。

## 接駁交通
* 城巴：
** 3A、4、4X、5B、5X、7、10、18、18P、18X、23、23X、30X、33X、37A、37B、37X、40、40M、40P、43M、71、71P、90B、91、93、93A、93C、A10、N8X、NA10、NA12
* 過海隧道巴士：
** 101、101X、103、104、113、904、905、905A、905P、970、970X、971、973、X970
* 專線小巴：
** 3、3A、8、8X、10、10P、12、13、22、22S、22X、28、28M、28S、31、54、55

## 上一站·下一站

### 列車班次

## 註

## 睇埋
* 港島綫西延
* 南港島綫
* 港島綫

## 出面網頁

* 港鐵西港島綫網站
* 港鐵南港島綫網站
* 
* 港鐵公司－香港大學站街道圖
* 港鐵公司－香港大學站位置圖
* 港鐵公司－香港大學站列車服務時間
基米

**基米**（**Kemi**）係芬蘭北部拉普蘭地區一座沿海工業城市。遊客響每年嘅12月到4月可以響度參加破冰船之旅。

## 對外交通
由首都赫爾辛基同西部港口城市土庫搭芬蘭國鐵列車（英文縮寫：VR）去基米，車程分別係大概10.8個鐘同10個鐘，另外基米同時係去聖誕老人村所在嘅羅瓦涅米嘅鐵道支線起點，每日有多班由赫爾辛基北上嘅火車經過基米去羅凡尼米。

因為芬蘭同瑞典之間冇客運火車營運，所以基米變成接駁瑞典邊境嘅陸路交通轉駁點。由基米每日有巴士經瑞典接壤芬蘭邊境小鎮Haparanda前往瑞典小鎮Lulea轉瑞典國鐵列車，有北歐同全歐火車証就可以唔使錢搭嗰程巴士，但喺禮拜六同禮拜日巴士班次極之疏落。

## 連出去
* 基米官方網站
* 芬蘭國鐵英文網站 
* 芬蘭與瑞典間巴士服務查詢
耶加達

**耶加達**（**Jakarta**；），又譯**雅加達**、**椰城**、**雅京**，舊時叫**八打威**（Batavia；），係印尼最大嘅城市兼首都，喺爪哇島西北面海岸。

## 人口統計

雅加達吸引嚟自印尼各地嘅人，佢哋通常係為咗搵工。1961年嘅人口普查顯示，51%嘅城市人口係喺雅加達出世嘅。 向內嘅移民潮傾向抵銷家庭計劃嘅效果。 內政部()自行製表嘅數據喺過去十年因身份證要求而有改善，列出雅加達2021年年尾嘅人口為11,261,595人。

喺1961年至1980年之間，雅加達嘅人口翻咗一番，而喺1980年至1990年期間，城市人口每年增長3.7%。 2010年嘅人口普查統計有958萬人，遠高於政府嘅估計。 人口由1970年嘅450萬增加到2010年嘅950萬，只計合法居民，而大雅加達嘅人口由1970年嘅820萬增加到2010年嘅2,850萬。截至2014年，雅加達嘅人口為1,000萬， 人口密度為每平方公里15,174人。 2014年，大雅加達嘅人口為3,000萬，佔印尼總人口嘅11%。 預計到2030年將達到3,560萬人，成為世界上最大嘅特大城市。 2010年嘅性別比例係102.8（每100個女性對應嘅男性數目）， 2014年係101.3。

### 種族

雅加達係多元化同宗教多樣嘅城市，冇一個主要嘅種族群體。截至2010年，城市人口嘅36.17%係爪哇人，28.29%係巴達維人（本地建立嘅混血族群，由各種混血形成），14.61%係巽他人，6.62%係印尼華人，3.42%係巴塔克人，2.85%係米南人，0.96%係馬來人，印歐混血人同其他人口佔7.06%。

「巴達維人」（，或「巴達維亞人」）係舊城市嘅移民後裔，到19世紀中葉先廣泛被認為係一個種族群體。佢哋主要係由一群多元化嘅東南亞人組成，為咗滿足勞動力需求而被帶嚟或被吸引嚟。 因此，佢哋係一個自印尼各地而來嘅混血族群。經過幾代人嘅時間，大多數人都同一個或多個種族通婚，尤其係華人、阿拉伯人同歐洲人後裔。 多數巴達維人住喺邊緣地帶，中部雅加達只有少數巴達維人佔多數嘅地區。 因此，對於一啲第一代巴達維人，特別係多代雅加達居民嚟講，認同為父母嘅種族定係巴達維人係一個難題，因為住喺巴達維人佔多數嘅地區、多講呢種混合語言同適應係呢啲家庭嘅一種選擇。

一個重要嘅印尼華人社群已經喺雅加達生活咗好多世紀。佢哋傳統上住喺舊城區附近，例如Pinangsia、PIK、Pluit同格羅多（雅加達嘅唐人街）區。佢哋仲可以喺Senen同Jatinegara嘅舊唐人街搵到。截至2001年，佢哋自我認同為5.5%，但呢個數字被認為係低估咗； 呢個解釋咗十年之後嘅6.6%嘅數字。

蘇門答臘居民嘅背景好多元化。根據2020年嘅人口普查，大約有361,000個巴塔克人、300,960個米南人同101,370個馬來人住喺呢個城市。巴塔克人嘅人數喺排名上有所增加，由1930年嘅第八位上升到2000年嘅第五位。多巴巴塔克人係雅加達最大嘅巴塔克人分支。 喺1980年代，好大比例嘅在職米南人係深入社會嘅商人、工匠、醫生、教師或者記者。 米南商人可以喺傳統市場搵到，例如Tanah Abang同Senen。

### 語言

印尼語係雅加達嘅官方語言同主要語言，不過好多老年人講荷蘭話或者官話，要視乎佢哋嘅成長背景。英語用嚟溝通，特別係喺中部同南部雅加達。 每個種族群體喺屋企會用佢哋嘅母語，例如巴達維語、爪哇語同巽他語。巴達維語同巽他人或者爪哇人嘅語言有明顯分別，形成咗喺周圍地區嘅一個語言島。佢主要係基於東部古馬來語方言，並由荷蘭語、葡萄牙語、巽他語、爪哇語、福建話同阿拉伯語嘅外來語豐富咗。隨住時間嘅推移，好多巴達維語詞同短語已經融入印尼語，成為雅加達嘅俚語，而且被大多數人使用，唔理佢哋嘅種族背景。而家呢種語言喺雅加達同印尼全國都好受歡迎。

雅加達嘅華人主要講印尼語同英語，因為喺蘇哈托嘅新秩序時期有嚴格嘅語言禁令；老一輩人可能會講流利嘅福建話同官話，而年輕一輩就只會講流利嘅印尼語同英語，有啲人仲學過普通話。隨住近年來自印尼幾個農村地區嘅華人社區都市化，其他嘅漢系語言都被帶入雅加達嘅華人社區，例如客家話、潮州話同廣東話。福建話主要嚟自蘇門答臘（棉蘭、巴干西亞比亞比、巴淡島），主要喺北雅加達講，例如喺Pantai Indah Kapuk、Pluit同Kelapa Gading，而客家話同潮州話，主要係源自坤甸同山口洋嘅華人社區，主要喺西雅加達講，例如喺Tambora同Grogol Petamburan。雅加達嘅巴塔克人主要講印尼語，而老一輩傾向講佢哋嘅母語，例如巴塔克語、曼代林語同卡羅語，要視乎佢哋喺北蘇門答臘嘅祖先城鎮同地方。米南人主要會同印尼語一齊講米南語。

### 教育

雅加達有好多教育機構。印尼大學 (UI) 係印尼最大同最舊嘅高等教育機構。佢係一間公立機構，校區分別喺Salemba（中部雅加達）同德博。 雅加達另外仲有三間公立大學，分別係雅加達國立伊斯蘭教大學、雅加達國立大學 (UNJ)、 雅加達國立退伍軍人發展大學 (UPN "Veteran" Jakarta)、 同印尼開放大學。 仲有一間職業高等教育機構，就係雅加達國立理工學院。雅加達一啲主要嘅私立大學包括特利沙克提大學、印尼基督教大學、Mercu Buana大學、達魯瑪納加拉大學、印尼天主教愛國大學、卡拉希塔大學、國營石油大學、 賓納努山達拉大學、 加亞巴亞大學、 印尼佩爾薩達 "YAI" 大學、 同潘查希拉大學。

STOVIA（*School tot Opleiding van Indische Artsen*（土著醫生培訓學校），而家係印尼大學）係雅加達第一間學院，1851年成立。 雅加達吸引嚟自印尼各地嘅學生，好多都住喺宿舍或者家庭寄宿。對於基礎教育，有各種中小學可以選擇，分別有公立（國立）、私立（國立同雙語國際課程）同國際學校嘅標籤。四間主要嘅國際學校係雅加達英國學校、甘地紀念洲際學校、IPEKA綜合基督教學校、 同雅加達跨文化學校。雅加達都會區其他嘅國際學校包括雅加達ACG學校、澳洲獨立學校、 Bina Bangsa學校、雅加達德國學校、全球佳亞學校、雅加達印尼韓國學校、雅加達日本學校。

## 氣候
耶加達成年高溫多雨，四季如夏，屬熱帶季風氣候。季節只分雨季同旱季，因受赤道影響，11月到第二年4月受西季侯風影響，5到10月受東季候風影響，1月份降雨最多。

## 參考
浮羅交怡

**浮羅交怡**（），又叫**蘭卡威**，係馬來西亞西北面嘅一個島，幾近泰國，係一個出名嘅旅遊點。

## 人口
浮羅交怡縣2010年總係94,777人，佔咗吉打州總人口（1,947,651）大約4.87%。

## 氣候
浮羅交怡氣候炎熱、潮濕、多雨，每年總兩量多過2,400mm，屬熱帶季風氣候。

## 交通
### 海路
*有快艇服務往返浮羅交怡瓜鎮（Kuah）同玻璃市港口（Kuala Perlis），吉打港口（Kuala Kedah）同檳城。

### 空路
浮羅交怡國際機場有定期航班往返吉隆坡、檳城、新加坡同部分亞洲城市。

## 姊妹城市
* 基什島
* 西努沙登加拉省馬塔蘭

## 參考

類:亞洲島
永珍

（老撾文：**ວຽງຈັນ**），又譯**萬象**（），係老撾嘅首都，住咗約莫20萬人。

永珍係老撾嘅政治、經濟、交通中心。

## 歷史
永珍響公元前4世紀已經被建立。20世紀初，永珍成為法國殖民時代嘅首府。去到二次大戰之後老撾獨立，永珍都係老撾首都。

## 地理
永珍係全球少數設於國界附近嘅首都之一，位於湄公河中游，距離湄公河河口唔到1600公里。

## 氣候
永珍屬熱帶莽原氣候。響冬天嘅氣溫因地勢關係而顯得好極端，最低氣溫可以低至攝氏12度，但係日間可以高至攝氏31度，同熱帶荒漠氣候相似。

## 參考資料
卡塔爾

**卡塔爾**（**Qatar**），又譯**喀他**、**卡達**，係西亞中東嘅一個酋長國，屬於遜尼派阿拉伯國家，首都多哈。卡塔爾絕大部分領土畀波斯灣所圍繞，得南部疆域同沙特阿拉伯接壤，卡塔爾係海灣阿拉伯國家合作委員會成員。

## 名
中文「卡塔爾」係譯自英文嘅Qatar，而Qatar可能嚟自於英文嘅「Qatara」。依家一般相信Qatara係指卡塔爾一個廢棄嘅城鎮「祖巴拉」（الزبارة‎），佢以前係個經濟繁榮嘅港口。

## 政區

由2004年開始，卡塔爾劃分咗7個大區（阿拉伯語：）。

# 北部區
# 豪爾
# 烏姆錫拉勒
# 戴揚
# 賴揚
# 多哈
# 沃克拉

基於統計需要，大區進一步劃分做98個地區（），再細分為鄉（block）

## 政治
卡塔爾係君主立憲非民主制嘅酋長國，家族世襲，禁止任何政黨活動，唔受國際法院嘅強制管轄權。

## 外交
卡塔爾係石油輸出國組織嘅早期成員同海灣阿拉伯國家合作委員會嘅創始成員之一，亦都係阿拉伯聯盟嘅成員，雖然係帝制國家，但響軍事上獲得美國支持。

卡塔爾同各種外國勢力嘅互動相當頻繁，允許美軍為咗攻打伊拉克同阿富汗而用佢哋嘅空軍基地。卡塔爾同時同伊朗簽咗一項防務合作協議，令雙方可以共同擁有世界上最大嘅天然氣田。

2017年6月份發生。

2025年9月9號發生。

## 人口

由於卡塔爾高度依賴外籍勞動力，所以人口數量有較大程度嘅波動，喺2017年初，卡塔爾人口大約有260萬人，其中只有313,000係卡塔爾公民（12％），其餘230萬人係僑民，非阿拉伯外國人係卡塔爾主要人口組成；係最大社群，約65萬人，依次為35萬、孟加拉人28萬、26萬、埃及人20萬、斯里蘭卡人14.5萬以及12.5萬。

卡塔爾首次人口紀錄喺1892年進行，由鄂圖曼帝國進行，嗰次統計只記錄城市居民，當年總人口為9,830。

根據2010年人口普查，卡塔爾人口為1,699,435.卡達統計局於2013年1月估計該國人口為1,903,447，其中男性為1,405,164人；女性為498,283人，而首次人口普查於1970年進行，當時人口為111,133。人口喺2000年代增長咗3倍，由2001年嘅60萬人，至2011年約180萬人，由於對男性勞動力嘅需求，造成性別失衡，女性僅佔四分之一人口。

### 宗教

伊斯蘭教係卡塔爾嘅主要宗教同國教，但係仍然存在其他宗教信仰，大多數卡達公民信仰為屬瓦哈比派、薩拉菲運動，約有20％穆斯林屬什葉派，其餘穆斯林派別則較少。整體而言，穆斯林佔67.7％、基督徒佔13.8％、印度教佔13.8％、佛教佔3.1％，其他宗教或無信仰者佔1.6％。根據卡達憲法，伊斯蘭教法則為卡達立法嘅主要法源。

基督徒人口幾乎係外國人，由2008年開始，基督徒被允許喺政府捐贈嘅土地起教堂，但係外國人嘅傳教活動仍被禁止，喺卡塔爾嘅教會包括、、天主教的同聖公宗的顯現堂，另有兩處。但響2008年政府批准一啲教堂進行彌撒。

### 語言
阿拉伯語係卡塔爾官方語言，則係當地方言，則為聽障人士使用，英語則常被作為第二語言以及通用語，尤其喺商業領域，卡塔爾採取行動，以保存阿拉伯語不被英語入侵 。

## 教育
呢幾年，卡塔爾政府非常重視教育。每個兒童可以享受由幼稚園去到高中嘅免費教育。卡塔爾第一間大學係卡塔爾大學，響1973年成立。

## 運動
同其他中東國一樣，足球係卡塔爾最受歡迎嘅運動，其次係木球。2010年12月，卡塔爾申辦2022年世界盃成功，將會係中東國家有史以嚟舉辦最大型嘅體育盛事。卡塔爾亦曾經舉辦2006年亞洲運動會、WTA巡迴賽總決賽、2011年亞洲盃足球賽同2011年泛阿拉伯運動會。

## 參考

## 出面網頁

* 
* 
* 
* 
* 
* 
*
伊斯蘭堡

**伊斯蘭堡**（正式名係**伊斯蘭堡首都特區**，；）係巴基斯坦嘅首都（1960年代搬嚟呢度），喺巴基斯坦東北部，面積906平方公里，住咗超過90萬人，以前佢屬於印度旁遮普地區。
## 氣候
伊斯蘭堡屬副熱帶濕潤氣候，比較炎熱潮濕。

	
## 參考
阿拉伯聯合酋長國

**阿剌伯聯合酋長國**，簡稱**阿聯酋**，係喺西亞阿剌伯半島東南面一國，由七個酋長部落組成，首都係阿布扎比，最大城市係杜拜。

## 位置

阿聯酋喺西亞，瀕臨阿曼灣同波斯灣，同阿曼以及沙特阿拉伯接壤。沿海地方係一片平坦嘅沙漠，再往入面走係沙丘，靠東部係山地，北面係霍爾木茲海峽。

## 政區

阿聯酋分咗以下7個區：
* 阿布扎比酋長國
* 杜拜酋長國
* 沙迦酋長國
* 阿治曼酋長國
* 歐姆古溫酋長國
* 拉斯海瑪酋長國
* 富查伊拉酋長國

## 人口同宗教
阿聯酋大約900萬居民當中，外國人佔760萬人，其中50%人口係南亞人（包括印度人、巴基斯坦人同孟加拉人)。

因此，阿聯酋宗教除咗阿拉伯人同部分南亞人主要信嘅伊斯蘭教之外，亦有基督宗教、印度教、錫克教、猶太教同無神論。

## 語言
由於阿聯酋係一個多種族國家，官方語言除咗阿拉伯語之外，英語亦係阿聯酋嘅重要語言。

## 交通

### 航空
杜拜同阿布扎比都係中東地區嘅重要航空樞紐，因地理優勢，好多來往亞洲、非洲、大洋洲同歐洲之間嘅人都會選擇喺呢兩達地方做中轉站。

## 文化

阿聯酋好多人信回教，亦同其他阿拉伯國家關係密切，所以阿聯酋以伊斯蘭文化為尊。

### 節日
阿聯酋嘅節日多數以伊斯蘭教節日為主。

## 攷

## 出面網頁

* 
* 
* 
* 
* 
* 
*
阿拉伯 (搞清楚)

**阿拉伯**可以係：
*阿拉伯
*阿拉伯人
*阿拉伯半島
*沙地阿拉伯
*阿拉伯聯合酋長國
佐治亞

**佐治亞**可以係：
## 地名
*佐治亞州
*格魯吉亞
## 人名
*佐治亞 (人名)：佐治（George）嘅的女性變體，源自意大利話Giorgia，希臘話叫Γεωργία。中文「佐」或譯「喬」（用於官話），「治」或譯「志」、「琪」（官話），「亞」或譯「婭」。
阿拉伯半島

係亞洲西南邊嘅一個陸地板塊，亦係世界最大嘅半島，喺亞洲同非洲之間，由中東向東南面插落印度洋，面積約300萬平方公里。有啲人叫佢做。呢處喺中東扮演好關鍵嘅地緣政治角色，因為呢處有好多嘅石油同埋天然氣埋喺下邊。

## 地理

阿拉伯半島順時針依次畀響東北部嘅波斯灣，霍爾姆茲海峽，響東部嘅阿曼灣，響東南同南部嘅阿拉伯海，響南部嘅亞丁灣，響西南部嘅Bab-el-Mandeb海峽，同埋響西部同埋西南嘅紅海包圍。

喺半島嘅北邊係敘利亞沙漠，呢處冇一條明確嘅邊界線，雖然阿拉伯半島嘅北部邊界線通常畀人認為係沙特同埋科威特嘅北部邊界

半島最大嘅特徵係有大片嘅沙漠，之不過，喺西南邊個度有好多山，因此呢邊嘅降雨會比半島其它地方多。Harrat ash Shaam係一個好大嘅火山地帶嚟，佢從半島嘅西北邊一直延伸到約旦同埋敘利亞南邊。

### 地緣政治

半島嘅國家由北到南順時針依次係科威特、巴林、卡塔爾同埋東面嘅阿聯酋，東南嘅阿曼，南邊嘅也門同埋中間嘅沙特。島國巴林喺半島東岸對出。

除咗也門之外，上邊嘅另外嗰六個國家組成海灣合作理事會（GCC），通常亦叫波斯灣阿拉伯國家。

沙特王國係半島入邊最大嘅國家。半島入邊嘅人口大部分集中喺沙特同埋也門。半島有全世界最多嘅石油蘊藏量。沙特同埋阿聯酋係呢個地區最有錢嘅國家。卡塔爾係大半島入邊嘅細半島，呢度係世界聞名嘅阿拉伯文同英文半島電視台嘅總部。而同伊拉克接壤嘅科威特就喺2003年聯軍推翻薩達姆暴政嘅伊拉克自由行動入邊起到前沿陣地嘅作用。

### 人口

到2008年為止，阿拉伯半島嘅人口有77,983,936。喺呢啲波斯灣國家，好多居民都唔係土生嘅。比如沙特，唔係土生嘅居民就佔咗兩成，而喺阿聯酋就更加高達八成九。

### 景致

喺地理學嚟講，呢個地區叫做「阿拉伯次大陸」就啱晒喇，因為佢就係自成一個板塊，叫阿拉伯半島板塊。呢個板塊從非洲嘅東北邊慢慢移開，形成咗紅海，而佢嘅北邊就黐埋去亞歐板塊個度，突起一嚿形成扎格羅斯山脈。半島嘅岩石好系統噉分佈，最古老嘅岩石暴露響阿拉伯 - 努比亞盾附近嘅紅海，而稍為新啲嘅岩石就喺波斯灣個度。呢處可能有全世界保存最好嘅蛇綠岩，叫Semail蛇綠岩，主要分佈喺阿聯酋同阿曼北邊嘅山區。

## 喺亞洲位置

## 參攷

## 出面網頁
*阿拉伯半岛
加沙走廊

**加沙走廊** (、)，又叫做**加沙地帶**，係一個位於巴勒斯坦地區嘅政體，同西岸地區一齊造成巴勒斯坦國嘅宣稱國土。加沙走廊位於地中海東岸，佢嘅西南面係埃及，東面係以色列，西北面係地中海。加沙走廊嘅首都係加沙城，而絕大部分人口都係巴勒斯坦人。

## 歷史
一直到1948年，加沙走廊係屬於英屬巴勒斯坦。到第一次中東戰爭嘅時候，埃及控制咗加沙走廊，成爲咗巴勒斯坦人嘅避難所之一。但係，喺埃及控制加沙走廊期間，埃及政府並冇為加沙居民提供公民權。到1956年蘇彝士運河危機嗰陣，以色列佔領咗加沙地帶，去到1957年先撤軍。

喺1967年六日戰爭期間，以色列打敗咗阿拉伯國家，成功控制全個巴勒斯坦地區，包括加沙走廊。到1993年嘅《奧斯陸協議》，以巴同意建立巴勒斯坦自治政府嚟管治巴勒斯坦嘅部分地區。當時，呢個政府係由法塔赫帶，不過到2006年嘅選舉之後，恐怖組織哈馬斯贏咗。喺2007年嘅加沙之戰之後，哈馬斯成功趕走原有嘅政府，真實咁控制加沙走廊。因爲以哈之間嘅嚴重矛盾，佢哋喺短短二十年左右嘅歷史，已經打過5次仗。喺2008年12月，加沙之戰爆發，打到2009年1月先停。到2014年7月至8月，哈馬斯同以色列又再打過。到2023年10月，哈馬斯對以色列發動大規模襲擊，搞到以軍向加沙地帶大舉進攻，爆發以色列-哈馬斯戰爭。

### 人道災難
喺2005年，以色列完全撤出加沙走廊，包括拆哂啲猶太人聚居地。到哈馬斯喺2007年之後，以色列爲咗阻止軍火落入恐怖組織嘅手中，所以同埃及一齊長期咁封鎖加沙走廊。但係，封鎖同時造成咗人道災難，令人話加沙走廊就好似係“露天監獄”一樣。聯合國同埋至少19個人權組織都曾經要求過以色列對加沙走廊解封。加沙喺近代歷史上，一直都係巴勒斯坦民族主義同埋人民反抗嘅象徵之一。

## 統計
加沙走廊總共長，濶，面積總共係。同時，加沙走廊人口有超過200萬，令佢成爲世界上其中人口密度最高嘅地方之一。

除此之外，呢個人口有超過7成係難民或者難民嘅後代，而加沙走廊嘅人口有一半都係唔夠18歲。加沙嘅人口年均增長係2%，喺全球排第39位。加沙嘅失業率係46%，青年失業率更加高到7成，係全球其中最高嘅地方之一。但係，加沙嘅人口識字率係其中最高嘅之一。

宗教方面，加沙走廊絕大部分人都係遜尼派信徒，亦有一個好細嘅基督徒人口。

## 畫廊

File:Gaza Strip map2 zh1.svg|thumb|加沙走廊詳細地圖
File:OCHA OpT September 2023 map of the Gaza Strip.pdf|thumb|加沙走廊邊界
File:Gaza Strip governorates.png|加沙走廊喺行政上分成5個省份


## 睇埋
* 以巴衝突
* 西岸地區
* 加沙之戰 (搞清楚)

## 出面網頁
* 

## 攷
瑙魯

**瑙魯**（，瑙魯文：）係大洋洲一島國，面積得21.3平方公里，係世界最細嘅共和國同島國，而且冇正式嘅首都。

## 地理
瑙魯位於西太平洋赤道以南大約42公里，係一個橢圓形嘅珊瑚島。海拔30米嘅海岸帶係瑙魯全國唯一嘅農業區。全個島有60%俾磷酸鹽覆蓋，無河，西南部有一個鹹水湖叫部亞達礁湖。瑙魯曾經係太平洋三大磷礦石生產地，因為噉，瑙魯政府響1960年代去到1970年代初曾經自誇人均收入係所有主權國之中最高嘅，但係家陣島上所有礦產已經耗盡。

## 基建
### 交通
瑙魯國際機場係瑙魯唯一一個機場，位於西南方亞倫區嘅海岸上面，機場跑道長2,150米，依家得奧爾航空每星期兩班航班升降。

瑙魯嘅道路總長41公里，全部舖設完善，其中環島沿海公路長19公里，重有5公里嘅窄軌鐵路。

巴士係主要嘅公共交通工具，每個月有一班船去到布里斯班。

### 通訊
2009年以前，電話網絡係由瑙魯嘅政府架設同提供服務，但係由於財政困難，2003年底起政府再唔能夠負擔維修費。2009年年中，Digicel公司攞到許可執照，架設無線通訊網絡。

### 能源
瑙魯早期係用柴油發電機提供採礦所需要嘅電力，後來島上安裝咗發電設施，有43%電力係用嚟採礦。

## 文化
### 語言
瑙魯文係瑙魯嘅官方語言，大約96%瑙魯人響屋企用，英文亦都好常用。

### 宗教
瑙魯人主要嘅宗教信仰係基督教，另外有大約10%嘅人口係巴哈伊信仰，所佔比例係全世界最高。有9%嘅人信佛教同2.2%嘅人係穆斯林。憲法寫到明話人民有宗教自由。

### 教育
瑙魯嘅識字率係96%，為6至15歲兒童提供義務強制教育同兩年嘅自願性教育（第11及12年）。南太平洋大學響瑙魯有分校。

## 傳媒
瑙魯無每日出刊嘅新聞，但係有兩星期出版一次嘅「Mwinen Ko」。瑙魯電視台由國家經營，播澳洲同紐西蘭嘅電視節目。另外有非盈利嘅國有瑙魯電台，播BBC同ABC提供嘅節目。

## 攷

## 出面網頁

* 
* 
* 
* 
* 
*
伏 (單位)

**伏**（**Volt**，或者叫**伏特**），係國際單位制裏面嘅電壓單位，符號係**V**。

喺國際單位制嘅基本電學單位係安培，伏特嘅定義係由安培同功率單位瓦特導出。

1伏特定義係「喺載有1A恆定電流嘅導線上，當導線上兩點之間嘅功率耗散係1W（1W=1 J/s）時，呢兩點之間嘅電位差」。

用基本單位定義就係：m2 · kg · s−3 · A−1，亦可定義做每1庫侖電荷嘅能量，J/C。

:\mbox{V} = \dfrac{\mbox{W}}{\mbox{A}} = \dfrac{\mbox{J}}{\mbox{A} \cdot \mbox{s}} = \dfrac{\mbox{N} \cdot \mbox{m} }{\mbox{A} \cdot \mbox{s}} = \dfrac{\mbox{kg} \cdot \mbox{m}^2}{\mbox{A} \cdot \mbox{s}^{3}} = \dfrac{\mbox{kg} \cdot \mbox{m}^2}{\mbox{C} \cdot \mbox{s}^2} = \dfrac{\mbox{N} \cdot \mbox{m}} {\mbox{C}} = \dfrac{\mbox{J}}{\mbox{C}}

呢個單位係是以發明電池嘅意大利物理學家伏打（Alessandro Volta）命名嘅。

## 參考
瓦 (搞清楚)

**瓦**原本指陶泥燒出來嘅器，即係缸瓦之類。

**瓦**亦都可以係指：

* **[[瓦]]**，用來冚屋頂嘅建築材料。
* **[[瓦 (單位)]]**(watt，W)，國際單位制中嘅功率計量單位。
* **[[瓦部]]**，中文部首之一。
瓦 (單位)

**火數**、**瓦**（，或者叫**瓦特**）係國際單位制嘅功率計量單位，符號係**W**。一瓦等如指每秒1焦耳嘅能量速率。

個單位用咗蒸汽機嘅改良人，瓦特個名來紀念佢。

舊時十瓦寫做**瓧**，百瓦寫做**瓸**，千瓦寫做**瓩**，分瓦（十分一瓦）寫做**瓰**，厘瓦（百分一瓦）寫做**甅**或者**瓼**，毫瓦（千分一瓦）寫做**瓱**。呢啲寫法係來自日本明治時代，之不過呢個瓦係瓦蘭姆，係日本音譯gramme，家下中文克咁解，係重量單位。之後中國引進呢種寫法，變咗係功率單位。

## 註
W

:*如果想睇W其他意思，睇[[W (搞清楚)]]*

**W**（細階：**w**）係喺拉丁字母之中排第23嘅字母，形似狗牙，撈入廣東話時讀 (模仿英文「double u」)。

W 係一個後加嘅字母，拉丁文本來冇 W，表示  音嘅本來係 V（亦即係 U，因為 U 都係由 V 分出來嘅異體字）；起初唔係所有話都決定用 W，例如有啲就喺盧恩字母借咗字母 Ƿ。

## 讀法
W 通常係個子音，但係又未必，例如喺威爾斯文 W 係母音。


## 睇埋
* 瓦 (單位)
* Ƿ（拉丁字母）

## 注
V

**V**（細階：**v**）係拉丁字母之中排第22嘅字母，形似眼眉鉗，撈入廣東話時讀。
## 音


## 睇埋
* 伏 (單位)

## 注


## 出面網頁
生肖

**生肖**係年份嘅代表動物，尤其係指唐曆。

唐曆用十二隻動物，同年份嘅地支配對，循環咁表示。十二生肖有鼠、牛、虎、兔、龍、蛇、馬、羊、猴、雞、犬、豬。同地支子、丑、寅、卯、辰、巳、午、未、申、酉、戌、亥，配對如下：

漢時出土文書，已經見十二生肖，雖則有少少唔同。

## 參考
瓦

**瓦**係一間屋用來冚屋頂嘅一塊塊片，用來"跣"走雨水，唔好畀間屋浸濕。有啲喺瓷做，有啲用陶造，亦有有石造，甚至玻璃做。

現代嘅瓦都有用塑膠或者石屎做。
航空公司

**航空公司**即係一種以航空器提供運輸服務嘅企業。運送嘅可以係人、貨物、郵件等等。
樂富

**樂富**喺香港九龍獅子山腳，九龍塘東北，九龍城西北，屬於黃大仙區。佢以前叫**老虎岩**，但係因為老虎呢個名殺氣大，所以香港政府就改用「樂富」呢個諧音嚟稱呼呢處。以前老虎岩有出晒名嘅老虎岩木屋區，後嚟徙置大廈起好，就成為今日嘅樂富邨。因為港鐵開咗個樂富站，就連佢北面嘅橫頭磡都畀人當做樂富嘅一部份。
Knol

**Knol**（knol.google.com）係 Google 嘅一個項目，想起一個好似維基百科或者市民百科等網友可以寫嘅知識網站。「Knol」係 Google 發明嘅新字，意思係「知識嘅單位」（A unit of knowledge）。

## 現況
呢個計劃響2007年12月13號推出，初時好似 Gmail 啱啱出嗰陣，需要俾人請先至有得試玩。2008年7月23號，完全開放畀大眾使用。 

## 同維基百科比較
Knol 同維基百科唔同，Knol 嘅作者一定要用真名，Google 重會查作者身份，証實之後，任由作者想寫乜就乜。除非作者想，唔係冇人改得佢寫嗰篇文。而同一個題目可以有多過一篇文，重會有讀者評分制度，等讀者嚟評一篇文嘅好壞。喺寫 Knol 文嘅人，重可以同 Google 對分廣告收入。

目前係得英文版，Google 唔反對其他話嘅版本。

## 參考資料
*搞百科全書網Google挑戰維基，《蘋果日報》，2008年07月25號。
*Google專家百科Knol 23日上線 維基迎戰，《聯合新聞網》，2008年07月25號。

## 拎
*Knol.google.com
史提芬·高拔

（，；），全名係（，），係美國嘅電視節目主持、喜劇演員，美國華盛頓特區人。攞過艾美獎，2006年入選時代雜誌最有影響力一百人名單，佢主持電視節目The Colbert Report，其中一個環節 The Word 經常創造新字，其中一個由佢原創嘅字Truthiness就俾美國韋氏辭典（Merriam-Webster）選做年度之字第一位。

史提芬·高拔係美國當紅主持，佢大學畢業之後就入咗 Comedy Central 主持時事諷刺節目  其中一個環節扮一個紀者，由於反應理想，2005年開始佢獨立主持，節目入面佢用一個美國右翼人士嘅形象，狂串時事同政治。佢嘅節目受歡迎亦令佢成為一個有影響力嘅意見領袖，例如2006年匈牙利要起一座橋，經濟部長搞咗個網路命名活動，結果網民選咗要叫條橋個名做史提芬·高拔橋（），係因為史提芬·高拔喺節目度叫人投佢票。

## 參考

## 出面網頁

* 
* 
* 
* 
* 
* 

類:美國電影男演員‎‎‏‎
類:美國喜劇演員‎‎‏‎
類:電視主持人‎‎‏‎
掘頭巷

**掘頭巷**或者**掘頭路**係條掘頭嘅巷、街、或者路，條路去到尾就無路行，要走就要掉頭返出去。亦有人叫呢啲路做**死路**、**死巷**、**窮巷**或者**絕路**，因為佢封死晒，一定要掉頭。

之前佢叫**掘𡰪路**，「𡰪」讀「督」，即係行到𡰪、鑊𡰪個「𡰪」。

英文叫掘頭路做**cul-de-sac**，**dead end**或者**impasse**，cul-de-sac直解袋底，呢個字雖然係法文字，其實佢係英國製，因為舊時英國貴族曾經流行用法文。

掘頭巷等字好多時都會用來做比喻，表示無得再發展，已經盡嘅狀態。

## 參考
模達灣

**模達灣**（英文：**Mo Tat Wan**）係香港南丫島嘅一個海灣，亦係模達北面一個海灘。模達灣岸邊有同名嘅村，南便山上面有模達新村同模達舊村。來回香港仔同索罟灣嘅客船會經呢個灣。
荷李活華庭

**荷李活華庭**（）係香港上環荷李活道同皇后大道中之間嘅一個私人屋苑，有私人會所、屋苑冇游水池，但係有24小時港式物業管理保安。其中一個地產發展商係香港房屋協會。 

## 相關時事

香港房屋局前副局長鍾麗幗同仔女曾經用聯名戶口抽中一個荷李活華庭單位，並且喺唔夠一個月之內，樓花期內摸出轉手，淨賺500,000港元，引嚟批評。

## 鄰近
*禧利街

## 參考

## 出面網頁
*
陳岳鵬

**陳岳鵬**（，），香港人，2007年當選南區區議會薄扶林區議員，係匯賢智庫11個創會人之一，香港傳媒封佢做葉劉淑儀嘅「頭馬」 。2010年5月，做過香港特首辦新特別助理，其後曾經做過政制及內地事務局嘅副局長同政治助理（2012年9月12號到2015年9月20號係政治助理，2015年9月21號到2017年6月28號係副局長），而家係香港賽馬會行政經理，負責香港賽馬會同埋中國大陸事務。

## [[沙紙]]
* 英華書院
* 史丹福大學：
** 公共政策學士 
** 2006年，政治及比較社會學碩士

## 參考
牛押山

**牛押山**（）係香港新界沙田區東北一座674米高嘅山，喺馬鞍山北，係全香港第十高嘅山。
沙紙

**沙紙**（英文：**certificate**），即係書面語嘅**證書**、**證明書**，係一張證明一啲事實嘅正式文件。廣東話嘅沙紙，通常會特別指畢業證書，證明自己喺嗰間學校畢業。

香港廣東話亦將英文頭個音節納入廣東話，叫做**cert**。

## 睇埋
* 畢業證書
* 文憑
896年

## 其他紀年

*中國：
**唐：乾寧三年
***董昌：順天二年
*中國週邊
**南詔：嵯耶八年
*日本
**寬平八年
**皇紀：1556年

## 大件事

## 響呢年出世嘅人
*歐陽炯，五代十國詞人

## 響呢年死嘅人

## 節慶、風俗習慣
895年

## 大件事

## 響呢年出世嘅人

## 響呢年死嘅人
* 劉崇龜，嶺南節度使

## 節慶、風俗習慣
894年

## 其他紀年

*中國：乾寧元年
*中國週邊
**南詔：嵯耶六年
*日本
**寬平六年
**皇紀：1554年

## 大件事

## 響呢年出世嘅人

## 響呢年死嘅人
* ，封州刺史，南漢追尊皇帝

## 節慶、風俗習慣

## 文化、藝術
*貫休畫咗幅《十六羅漢圖》。
頹飯

**頹飯**係一個2000年代流行喺香港各間大學學生嘅術語，泛指喺各大學飯堂賣港幣十蚊嘅飯食選擇，故此又會叫「十仔飯」或「十蚊飯」。

頹飯呢個字係幫襯香港中文大學某個飯堂嘅人發明。

頹飯嘅餸冇得點揀，極之簡單，加上無骨多汁，可以好快食晒，但聽日嘅餸通常都唔易估到。而頹飯嘅味道亦都唔係幾好食。

揀食頹飯嘅原因一般都係純粹「為食而食」；另外因為佢個價錢明顯平過其他嘢食，所以成為經濟負擔重嘅學生實食嘅飯。

「頹」呢個字嚟自「頹廢」，喺香港各間大學亦都引伸出「得過且過」、「冇動力」嘅意思。

## 參考
884年

## 大件事
*舊曆五月，唐朝宣武節度使朱全忠請河東節度使李克用去飲，李克用飲醉之後講咗啲嘢得罪咗朱全忠，於是朱全忠喺宴會完咗之後就派兵偷襲李克用班人，李克用雖然走得甩，但係同佢一齊嚟嘅人就死咗成三百幾人，之後李克用同朱全忠兩家就勢成水火。
*六月，黃巢喺唐軍追擊之下，叫部下殺咗自己。

## 響呢年出世嘅人

## 響呢年死嘅人
* 黃巢

## 參考
883年

## 其他紀年

*中國
**唐：中和三年
***黃巢：金統四年
*日本
**元慶七年
**皇紀：1543年

## 大件事
* 韋莊喺洛陽寫出長詩《秦婦吟》，講黃巢攻入長安後嘅混亂景象

## 響呢年出世嘅人

## 響呢年死嘅人

## 節慶、風俗習慣
879年

## 大件事
* 農民軍首領黃巢攻陷廣州，嶺南節度使李迢被殺。

## 響呢年出世嘅人

## 響呢年死嘅人
* 嶺南節度使李迢

## 節慶、風俗習慣
880年

## 其他紀年

*中國
**唐：廣明元年
***黃巢：王霸三年、金統元年
*日本
**元慶四年
**皇紀：1540年

## 大件事
*12月，黃巢攻陷長安，唐僖宗走難去四川

## 響呢年出世嘅人

## 響呢年死嘅人

## 節慶、風俗習慣
866年

## 其他紀年

*中國：咸通七年
*日本
**貞觀八年
**皇紀：1526年

## 大件事

## 響呢年出世嘅人

## 響呢年死嘅人

## 節慶、風俗習慣
858年

## 其他紀年

*中國：大中十二年
*中國週邊
**南詔：天啟十九年
*日本
**天安二年
**皇紀：1518年

## 大件事
*南詔攻打東京。

## 響呢年出世嘅人

## 響呢年死嘅人

## 節慶、風俗習慣
863年

## 其他紀年

*中國：咸通四年
*日本
**貞觀五年
**皇紀：1523年

## 大件事
* 放寬廉州採珠嘅禁令。
* 南詔攻打安南。

## 響呢年出世嘅人

## 響呢年死嘅人

## 節慶、風俗習慣
855年

## 其他紀年

*中國：大中九年
*中國週邊
**南詔：天啟十六年
**渤海：咸和二十五年
*日本
**齊衡二年
**皇紀：1515年

## 大件事

## 響呢年出世嘅人
*李珣，前蜀詞人、藥學家

## 響呢年死嘅人

## 節慶、風俗習慣
851年

## 大件事
* 嶺南出咗第一個狀元及第—莫宣卿。

## 響呢年出世嘅人

## 響呢年死嘅人

## 節慶、風俗習慣
文憑

**文憑**係種由學校頒發嘅沙紙，亦係種學歷稱號，通常都比學位低級。
## 睇埋
*高級文憑
振盪器代數

**振盪器代數**(*oscillator algebra*)又叫**海森堡代數**，係隻無限維複李代數，係一無限維交換代數嘅中心擴張(:en:central extension)；可以用無限維Foch 空間上嘅微分算子來表示，可以用來描述一架量子調和振盪器。

## 定義
**海森堡代數** *A* 係隻複李代數，有基:
*\{\hbar,  a_n ; n\in\mathbb{Z} \}

同埋交換關係式
*[\hbar , a_n]=0
*[a_m,a_n] = m \delta_{m+n} \hbar  ; m, n \in\mathbb{Z} 

其中 \hbar係中心元，同乜都交換。當 \hbar\rightarrow 0，*A*嘅極限就係隻交換代數。

## 註

## 參攷
*V.G. Kac / A. K. Raina : *Bombay Lectures On Highest weight representations of infinite dimensional Lie algebras* , ISBN 9971-5-0396-4
*
*
雷克雅維克

**雷克雅維克**（冰島話：**Reykjavík**）係北歐島國冰島嘅首都兼最大城市，響法克薩灣，地理上好接近北極圈，係全世界最北嘅首都。

類:地球之最
藍

**藍**（）係一種色，亦都係紅綠藍光嘅三原色當中波長最短，只係得470納米。

## 睇埋
*語言點分藍綠
新貴搖擺

**新貴搖擺**(或者叫)係流行音樂之中一種混合類型，呢種音樂集合咗hip hop同節奏藍調()構成。係流行音樂之中最受歡迎嘅其中一種音樂類型。

## New Jack Swing
新貴搖擺原名係，最初係喺1978年雜誌最先叫起，原本係用嚟形容由 Teddy Riley 發展出嚟嘅一種音樂形式，而結果就變成呢種音樂嘅稱呼。

 係80年代尾一個美國俚語，用嚟話一啲咭片燙金、戴高帽、著得好時尚同好醒目嘅都市人，而 Swing 就係 Linn 牌電子鼓上面其中一個制，一噤就會有搖擺音樂節奏出， 就將呢兩樣嘢夾埋一齊，去形容呢種集合兩種唔相容但又竟然夾得埋嘅音樂形式。

## 簡史
新貴搖擺呢種音樂類型，可以話係由黑人音樂人所創，佢用鍵盤樂器做出強烈 Funk音樂，加上hip hop混音捽碟效果，做出好有街頭味道嘅新鮮感覺。

嗰陣啱啱創辦 唱片公司，佢聽過嘅覺得好正，而且兩個人本來關係密切，於是開始咗合作。幫 Doug E. Fresh 做咗首 The show，紅到爆燈，仲成為經典。

同時又同合作，推出過好多經典歌，新貴搖擺越來越受歡迎，已經唔再只係個人風格音樂，而變成一種音樂類型。

## Teddy Riley
五歲已經識彈鋼琴，十二歲學識打鼓、小號同色士風，之後佢叔叔買咗哈林區一間的士高兼溜冰場 ，同入面表演啲 Rapper玩埋一齊，包括 Treacherous Three 成員之一 Kook Moe Dee。令  後來成為一個又識 Rapper又識傳統音樂嘅音樂制作人。亦因為呢啲背景，令創造出新貴搖擺呢種集合咗hip hop同節奏藍調嘅音樂類型。

## 影響
1987年到1989年幾乎乜嘢碟都有份，參與過好多大星明嘅碟，連米高積遜都放棄 Quincy Jones而搵佢監制唱片。佢嘅風格影響咗好多hip hop音樂嘅制作人，好多人都學佢呢種音樂。

## 參考
核反應

**核反應**係原子核同第種粒子(或者係原子核之間)嘅交互作用，同化學反應唔同嘅係核反應會變出新嘅原素，例如兩粒或以上嘅原子核撞埋一齊然後哀變咗做第啲嘢；核反應通常會涉及好多能量。
南港島綫

****（；）係港鐵嘅鐵路綫之一。呢條綫係一個中型鐵路系統，連接香港島北岸同南區，以解決南區嘅交通擠塞問題。香港行政長官曾蔭權響2007年施政報告應承過會起。南港島線東段響2011年開始起，本嚟話2015年通車，最後東段喺2016年12月28號通車，但係西段就暫時未有興建時間表。

## 史
### 早期構思
1989年香港政府運輸科發表《第二次整體運輸研究》報告，就話想拉地鐵入南區，1993年發表嘅鐵路發展諮詢文件同1999年發表嘅鐵路發展研究都有提過，不過都係得個講字。

### 研究點起
2002年，香港政府搵地鐵公司研究南港島綫點起，初頭提議由香港大學經鴨脷洲接駁去灣仔，唔經香港仔。2004年地鐵公司將南港島綫拆開兩邊，東段由鴨脷洲接駁去金鐘，西段就同西港島綫合併，由黃竹坑接駁去西營盤。2005年地鐵公司再改方案，西港島綫用延長港島綫方式去起，南港島綫西段接駁去香港大學，不過嗰時政府一路未拍板起唔起。

到兩年之後，行政長官曾蔭權響2007年10月施政報告應承起南港島綫，同年12月行政會議批准起東段。之後曾經研究加唔加跑馬地站，最後港鐵公司同香港馬會傾唔掂數，2009年落實唔加。

### 開工同通車
2011年5月，行政會議再批准交前黃竹坑邨地皮畀港鐵發展，資助起南港島綫，同時南港島綫亦正式開工。

2012年4月，港鐵公佈南港島綫詳情，預計2015年完工，不過因為金鐘站工程有阻滯，2014年6月改口話2016年底前完工。

運輸及房屋局局長張炳良響2015年尾去海洋公園站視察嗰陣提過，嗰陣嘅工程已經完成咗九成，預計可以喺2016年尾通車。2016年11月，時任港鐵主席馬時亨確認可以喺同年12月中下旬通車。2016年12月5號，港鐵確認南港島綫（金鐘到海怡半島）通車日期。2016年12月28號，南港島綫通車，頭班車響清晨5:55由海怡半島站開出。

## 車站、接駁路線一覽

! rowspan="2" | 車站名同套色
! rowspan="2" | 英文站名
! rowspan="2" | 喺邊區
! colspan="2" | 營運距離
! rowspan="2" | 接駁路綫
! rowspan="2" colspan="2" | 通車日期
|-
! 站間
! 累計
|- align="center"
| colspan="9" style="background:;color:#FFFFFF;" |**南港島綫** 
|- align="center"
| style="color:#000000;" | **[[金鐘站|<span style="color:#000000;">金鐘</span>]]**
| 
| 中西區
| -
| 0.00
| 、或者
| rowspan=5 | 2016年12月28號
|- align="center"
| style="background:#167CCA;color:FFFFFF;" | **[[海洋公園站|<span style="background:#167CCA;color:#FFFFFF;"> 海洋公園 </span>]]**
| 
| rowspan=4 | 南區
| 3.85
| 3.85
|
|- align="center"
| style="background:#FFFFFF;color:#000000;" | **[[黃竹坑站|<span style="background:#FFFFFF;color:#000000;">黃竹坑</span>]]**
| 
| 0.75
| 4.60
| *[[南港島綫西段|<span style="color:#888888;">南港島綫西段</span>]]**
|- align="center"
| style="background:#FF7300;color:#FFFFFF;" | *'<span style="color:#FFFFFF;background:#FF7300;">利東</span>**
| 
| 1.41
| 6.01
| 
|- align="center"
| style="color:#FFFFFF;background:#86E500;" | **<span style="color:#FFFFFF;background:#86E500;">海怡半島</span>**
| 
| 0.88
| 6.89
|- align="center"
| colspan="9" style="background:#CCCCCC;" | **附註'''
|-
| colspan="9" width=700 style="font-size:85%;" | 

## 參考資料

## 出面網頁
*
唱歌

**唱歌**，係指用音調同節奏嚟改變把聲嚟製造音樂性質嘅聲音。

唱歌係可以有唔同嘅原因，可以係為咗娛樂、宗教嘅虔誠、嗜好、者職業。長期嘅鍛鍊同指導係可以令歌手把聲更強同更清晰。因為每個音樂風格嘅唱歌技巧都唔同，所以職業嘅歌手通常建立自己喺一個特定嘅音樂風格，同埋一直有唱歌老師提供教練。

一個唱歌嘅人係叫歌手。歌手唱歌嘅時候係可以清唱或者有樂器伴奏，例如鋼琴或者結他。

## 健康益處
科學研究表明，唱歌係可以對人產生一個健康嘅影響。一個初步嘅研究，從一班有參加合唱嘅學生嘅感覺，唱歌帶嚟嘅益處包括減輕壓力，改善情緒，社交同精神，同埋增加肺活量。但係另一個更舊嘅肺活量嘅研究，證實唔到有專業訓練嘅人能夠增加肺活量。又有另一項研究發現，無論係唱或者聽合唱音樂都可以減少壓力荷爾蒙同增加免疫能力。

## 唱歌嘅動物
學者一致認同好多唔同種類嘅動物都識唱歌，例如雀仔同鯨魚。 而家大概有5400個品種嘅動物都識唱歌。 有一啲識唱歌嘅動物顯示到佢哋能夠學習，湊合同埋創作新曲。 對某一啲品種嘅動物，例如長臂猿，唱歌係一個群體嘅活動。)

## 睇埋
*跳舞
*朗誦‎
*公主

## 參考
里斯本條約

《**里斯本條約**》（英文：**Treaty of Lisbon**），正式名係《**對〈歐洲聯盟條約〉同〈歐洲共同體成立條約〉嘅修正草案**》（英文：**Draft Treaty amending the Treaty on European Union and the Treaty establishing the European Community**）係歐洲聯盟用嚟取代《歐洲聯盟憲法》嘅條約。

2007年10月19號，27 個歐洲聯盟成員國領袖簽咗《里斯本條約》，重新界定歐盟外交政策。
IBM

**IBM**（英文全稱**International Business Machines Corporation**，中文名叫做「**萬國商業機器公司**」）係一間總部響美國嘅跨國公司，以前主要整打字機，而家就主要整電腦相關嘅產品，同埋搞吓高科技嘅嘢。

## 參考


## 出面網頁
* IBM
胚胎

**胚胎**係精子同卵子合埋變受精卵之後，直到變做胎之前嘅一個生物階段。

## 睇埋
*胎
幹細胞

**幹細胞**（）係指未特化嘅細胞，即係遲啲可以變做唔同種類嘅細胞，所以可以用嚟修復身體。

以前，幹細胞係由胚胎度嚟，而由胚胎攞幹細胞就一定整爛胚胎，而家未必要整爛胚胎，重用幹細胞複製胚胎。

## 睇埋
*試管肉
䶵

**䶵**，又寫做**箎**（ci4），係一隻唐人嘅樂器，屬於管樂，係用竹做嘅，《廣雅》記載呢種樂器有八個窿，但係《周禮》就話有七個。長嘅四寸，短嘅兩寸。
先進棋

**先進棋**（*Advanced chess*）係國際象棋嘅一種賽制，棋手（人）捉捉下可以查電腦嘅資料庫同埋分析，但唔使跟死；有啲賽會會限定幾時准用幾多次電腦。

## 參攷
*http://chessbase.com/newsdetail.asp?newsid=4336

## 睇埋
*自由棋（:en:freestyle chess）
*電腦棋
神根

**神根**（**Schengen**）係盧森堡最東南面嘅小鎮，屬於格雷文馬赫區（Grevenmacher）嘅雷米希郡（Remich）。《神根公約》就係喺呢度簽。
冬至

**冬至**（），又叫，係廿四節氣中嘅第廿二個，出現響公曆12月21號至23號其中一日（但係出現響12月23號嘅機會最少）。冬至出現嘅一刻，太陽響正黃經270°，直射南回歸線。冬至所在嘅呢一日，北半球夜晚最長，日照最短。因為係咁，古人憑立竿睇日影就曉得呢日最短。相反，南半球日照至長，夜晚至短。

古時唐人曾經以呢日做一歲開始，因為呢日之後日照會越來越長。不過自從漢武帝用太初曆以後，就改咗，正月初一先係歲首。

唐曆之中，冬至所在月份，就係十一月。呢個月又稱做「子月」。一年廿四個節氣，要先定冬至，再計其餘節氣。清代以前，唐曆用「平氣」，節氣平均分配；只有冬至日合乎天象，其餘節氣同天象有偏差。清朝起改用「定氣」，節氣先至全部跟太陽真實黃經位置而定。

廣東人話「冬大過年」，即係冬至比過年更加重要，所以會一家人一齊食飯，叫「做冬」，傳統上重會食湯圓。

而家澳門係華人世界唯一將冬至做公共假期嘅地方。

## 各地俗話
「冬至進補，春天打虎」
* 江南：清爽冬至邋遢年，邋遢冬至清爽年。即係話冬至假若好天，春節好多時會落雨，調番轉就噉。
* 上海川沙：冬至菜花年大麥。
* 廣東：冬大過年，即係冬至要食冬至飯。乾冬濕年，係話冬至冇雨，實喺春節落。
* 香港：冬唔凍，過年凍。

## 參攷
李明博

**李明博**（；，號**一松**；일송，日本名**月山明博**，）係韓國政治人，企業家。係前南韓首爾市長，大國家黨領袖，第17任大韓民國總統。

李明博被揭喺總統任內涉嫌濫用職權同埋私設秘密基金，2020年佢俾韓國最高法院終審判監17年。

## 履歷
李明博1941年喺韓國一個農民家庭出世，屋企好窮，要成日做兼職賺錢。1965年響高麗大學畢業，加入現代集團旗下嘅現代建設工作。李明博36歲就坐上去做總裁，其間佢花咗好多時間同努力，將現代建設搞大，員工人數由1965年嘅27人跳升到1992年嘅16萬人。因為咁有人叫佢就「推土機」，即係暗示佢毅力無邊。1970年代，李明博參與馬來西亞嘅一個大型橋樑項目，同馬來西亞副首相馬哈迪關係密切。

1992年佢離開咗現代集團，走入國會做議員。1998年因為議員經費問題而辭職。

2003年佢當選漢城（首爾）市長，任內提出要將漢城綠化，其中爭議最大嘅係清溪川整治工程。工程提出嗰陣啲人話李明博白痴，但李明博花咗好多時間進行4000幾次游說，最後喺2003年7月展開，到2005年9月完工。

由於呢個工程，李明博喺2008年成功坐上韓國總統個位。2013年完成總統五年任期。
### 被判刑
2017年10月16號，韓國檢方啟動調查李明博涉嫌濫用職權。12月27號，針對李明博涉嫌私設秘密基金一案，韓國檢方專項調查組正式啟動調查。

2018年3月22號，由於李明博喺總統任內涉嫌收受賄賂、挪用公款、逃稅漏稅、濫用職權等十幾項罪名，首爾中央區地方法院批准逮捕李明博。4月9號，韓國檢方以受賄、貪污、逃稅、濫用職權等14項罪名向首爾中央地方法院起訴李明博。10月5號，佢被韓國中央地方法院判處15年監禁同罰款130億韓幣。

2019年1月，佢以健康惡化嘅理由請求保釋；3月6號，獲首爾高等法院批准，並限制行動範圍。

2020年2月19號，李明博被二審判處有期徒刑17年，當庭收押，六日後保釋。10月29號，韓國最高法院進行終審宣判，維持二審判決結果，判處李明博17年有期徒刑，李明博未出庭；喺終審判決生效後，李明博結束保釋並入獄服刑。

2022年6月28號，韓國檢方考慮到李明博嘅健康狀況，允許佢暫緩服刑3個月。9月23號，李明博暫緩服刑期限獲准延長三個月。12月27號，韓國政府宣佈特赦李明博。

## 屋企
* 阿爸：李忠宇
* 阿媽：蔡太元
* 夫人：金潤玉

佢哋有一仔三女。

## 參考

## 出面網頁

* ''Official Website''       
* ''Official website''      
* ''Lee Myung-bak's ——Cyworld Minihomepage''
* ''Collection of links related to Lee Myung-bak''
*
瓊華中心

**瓊華中心**（**King Wah Centre**）係香港旺角一個商場，被認為MK（旺角）文化發源地，喺彌敦道620-628號，近山東街交界。呢棟16層高嘅建築設有多個餐廳樓層，曾經有3個卡拉OK樓層同埋136個賣各種時尚潮流產品嘅舖頭，2013年轉租畀先施。

瓊華中心隔離係銀行中心廣場，同埋中僑商業大廈。瓊華中心對住彌敦道，人流車流都好旺。

## 歷史
### 前身
1955年，點心餐廳之王譚傑南由佛山嚟香港開設「瓊華餐廳」（又叫「瓊華酒樓」），面積約莫40,000平方英尺（3,700平方米）同用於託管超過150就餐宴會。當時係旺角嘅一個里程碑，五個樓層嘅每一層都為社會唔同階層服務：

* **1/F** 麵包店，為基層服務
* **2/F** 西餐廳
* **3/F** 粵式茶樓
* **4/F** 酒樓，服務員用毛巾為顧客服務
* **5/F** 為上層階級服務嘅娛樂場所。

另外一個唔成文嘅傳統就係，逢親跑馬，賭客可以用兩至三成折扣食到自製嘅沙琪瑪（馬仔），係雙關語「馬」嘅廣東話，因此賭客覺得佢哋食完之後，可以贏馬（食完馬仔，贏馬仔）。

喺每年中秋節期間，餐廳外都會展示大型月餅廣告。

餐廳喺1989年結業，之後股東將原有建築租咗畀永安百貨，直到1998年結業並拆卸。

### 重建

而家嘅瓊華中心耗資兩億港幣起，喺2002年起好，基座商場有多間小型獨立舖頭，呢啲舖頭主要針對青少年顧客，販賣流行服裝同埋配飾。新嘅購物中心當時俗稱「紅點」，因為瓊華中心標誌曾經係一個獨特嘅紅點，而家俾其他標誌遮蓋。

2013年6月，130名租戶搬走嗮，基座商場俾香港本地百貨商店之一先施百貨接手。其他競標者包括美國服裝品牌Forever 21。租金每月6,000,000港元，每平方尺200美元，租期10年。新世紀廣場嘅先施店鋪當時正進行整修，預計改造後嘅尺寸更加細，後來先施發現瓊華中心位置更好，可以進一步拓展業務。有人批評同呢次收購有關嘅小企業流失。

## 樓層
* **B/F** 壽司郎旺角店
* **G/F** 周生生
* **UG - 3/F** 先施百貨
* **5 - 16/F** 設有日式、韓式，西式餐廳

## 出面網頁
*瓊華中心官網
羣論

**羣論**係一門數學，係抽象數學嘅一門，主要研究一隻叫羣嘅代數結構。數論（number theory）、代數同埋幾何提供咗好多羣嘅例子。羣係更複雜嘅數學結構嘅基礎，例子有環、場、向量空間等等。好多數學嘅範疇入面都有羣嘅出現，羣論入面採用嘅方法亦都影響到其他代數嘅研究。線性代數羣、李羣、拓樸羣、幾何羣論等等嘅理論經過咗好長時間嘅演變，已經成爲咗一個獨立嘅研究領域。

羣論同埋對應嘅表示論喺物理同化學都有好多用法，尤其係對稱嘅場合，例如晶體同埋分子嘅對稱結構，都可以用對稱羣嚟分析。公開密鑰加密亦都用到羣論。

羣論嘅歷史由十九世紀開始，其中一個最大嘅成就喺二十世紀完成，結合咗無數數學家嘅努力，用咗過萬頁嘅論文，大部分係喺 1960 至 1980 之間發表，就係完成咗有限簡單羣嘅分類。

## 歷史
  
群組理論有三個主要歷史來源：數論、代數方程理論同幾何學。數論呢方面係由歐拉開創，之後高斯喺模算術同二次域有關嘅加法同乘法群度進一步發展出嚟。關於排列群嘅早期研究成果，係由拉格朗日、魯芬尼同阿貝爾喺尋找高次多項式方程一般解法嘅過程發現嘅。伽羅瓦創造咗「群」呢個詞，仲建立咗一個而家叫做伽羅瓦理論嘅關係，將初期嘅群理論同域理論連繫埋一齊。  

喺幾何學度，群理論喺射影幾何同後期嘅非歐幾何開始變得重要。克萊因提出嘅埃爾朗根綱領，指出群理論係幾何學嘅核心結構。  

1830年代，伽羅瓦係第一個用群理論去判斷多項式方程是否可解嘅人。之後，凱萊同柯西將呢個研究推進一步，發展咗排列群理論。第二個歷史來源就係喺幾何學入面。為咗用群理論去理解唔同種類嘅幾何，例如歐幾里得幾何、雙曲幾何或者射影幾何，克萊因提出咗埃爾朗根綱領。1884年，李喺處理分析學問題時開始用到群（而家稱為李群）。  

第三方面，群理論最初喺代數數論入面係隱含使用，後來變成咗明確嘅應用。由於呢啲早期來源嘅範疇唔同，出現咗唔同嘅群概念。  

群理論喺1880年左右開始整合統一。自此之後，群理論嘅影響力越嚟越大，令抽象代數喺20世紀初誕生，仲衍生出表示論同好多其他有影響力嘅範疇。有限單群分類係20世紀中葉嘅一個龐大嘅研究成果，成功對所有有限集合嘅單群作出分類。

## 睇埋
* 羣 (數學)
平安夜

**平安夜**（）係指聖誕之前嗰個夜晚，喺每年嘅12月24號。

根據正式傳統曆法，聖誕其實由平安夜日落開始，因此耶穌出世亦係喺呢一晚。

平安夜傳統係佈置聖誕樹嘅日子（雖然而家通常一早就搞掂），亦都會食大餐。而部份基督教徒就會去做子夜彌撒。另外，傳說聖誕老人呢晚會派禮物畀世界各地嘅細路仔。

## 稱呼
平安夜亦都可以叫「聖誕前夕」。另外佢仲有個別稱，叫「聖善夜」，來自《平安夜》呢首歌嘅歌詞，不過好少用。

喺台灣，平安夜會叫「聖誕夜」，但係呢種叫法會造成混淆。喺粵語習慣，全個12月25日都叫聖誕節，所以「聖誕夜」就指聖誕節當日嘅夜晚，即係12月25日晚上。如果將之前嗰日嘅夜晚叫做「聖誕夜」，會令日子出錯。
安德利亞波車利

**安德利亞波車利**（，）係個意大利歌唱家，有青光眼，一出世視力就開始衰退，直到十二歲嗰年盲晒眼。唱歌之前佢讀到法律博士，做過一年辯護律師，之後搖滾歌星Zucchero喺鋼琴酒吧聽佢唱歌之後好欣賞，重介紹佢畀巴伐洛堤，原本諗住搵佢兩個人合唱，點知巴伐洛堤聽完安德烈唱歌之後極度讚賞，重請佢參加演唱會。波車利越嚟越受歡迎，喺全世界開演唱會，場場爆。

波車利重識唱流行歌，而且兩個介別都好受歡迎，所以有人叫佢做跨界歌手。佢嘅歌聲畀人形容係「世界上最靚嘅聲」，又有人形容：「如果上帝識唱歌，咁把聲一定係安德利亞咁。」

## 拎
*G-Music 介紹
*波車利喺香港唱現場
四代香港人

《**四代香港人**》係一本講香港社會現象嘅書，作者係香港社會學學者呂大樂。

作者用「四代香港人」代表而家香港社會世代輪替停滯嘅一種現象，佢將香港人分為四代，包晒1920年代到1980年代出世嘅香港人。

## 第一代香港人
第一代係大約二十世紀二、三十年代出世嗰班人，呢個時代社會由於唔係好富裕，好多人靠打拚而成功，由於經歷過第二次世界大戰嘅戰亂時期，所以佢哋以節儉為信念，即使係戰後生活狀況改善咗，佢哋依然都好慳，同埋會為唔穩定嘅未來做準備。

## 第二代香港人
第二代係喺戰後嬰兒潮出世嗰班人，呢一代因為受過教育，佢哋用知識喺社會上爭取到地位。但係由於佢哋呢代嘅競爭好激烈，所以贏咗嗰批就相信只要佢哋努力，凡事都能成功，相信適者生存呢句話，而輸咗嗰批就會覺得只要佢哋再努力，依然可以成功。呢一代人成為咗而家社會上面最大部分主導嘅一群，所以喺做決策上，佢哋會將自身經驗應用至辦事方式，直接影響其他代嘅人。

## 第三代香港人
之後係第三代人，即係大約1966年-1975年出世嗰一班，呢一代雖然同樣受過教育，人數上由於唔夠第二代多，喺消費力同社會影響力上做唔到主導，只可以喺第一同第二代人設下嘅期望同標準上發展，結果只有好少數因為屋企人有錢，提供到雄厚嘅支持，以及佢本身係精英嘅關係而有能力喺社會上爭取到地位。但係由於第二代人依然佔據住一啲上級領導嘅職位，所以呢啲精英嘅職位流動性都受到限制。

## 第四代香港人
再之後係第四代，即係大約1976年-1990年出世嗰一班，由於第一代同第二代重未肯退落嚟，第三代無辦法接替到，呢一代一出世就注定係失敗者，完全無機會。

## 參考

## 出面網頁
*四代香港人
*「這第三四代人」座談吹水會
*《四代香港人》